Durant el març passat, a la comarca s'estructurà Maresme Feminista, una coordinadora de col·lectius per tal de visibilitzar la lluita antipatriarcal a través de diversos actes durant el mes de març.\nVam presentar diverses propostes per tal d'establir una imatge de la campanya. El resultat el podeu veure, amb el cartell genèric, el logo de Maresme Feminista i el cartell que convocava a la marxa del 31 de març, actes que tancava el programa d'activitats que va desenvolupar la coordinadora. Al cantó d'aquestes línies, podeu veure un moment de la marxa pels carrers de Mataró.\nParal·lelament a aquesta campanya, la Taverna Atzucac va programar un març de pel·lícula. Durant tots els diumenges de març, el bar va acollir projeccions de films, que després derivaven en sengles debats al voltant de la temàtica reflectida en la pel·lícula. Us deixo amb el dossier i els cartells que vam dissenyar per l'ocasió.\nPublicat per fotlifoc a 20:30 0 comentaris\nEtiquetes de comentaris: disseny, feminisme, lluita\nEn aquest post, us deixo amb els dissenys realitzats amb motiu del 1r de maig d'enguany, dia internacional de les treballadores. Podeu veure el cartell de la manifestació de Mataró i una imatge, al cantó d'aquest text, amb la pancarta pintada amb les companyes de l'assemblea comarcal del sindicat, el cartell de les jornades que van organitzar les camarades del Barcelonès i el cartell nacional de l'esquerra independentista amb motiu del 1r de maig.\nPublicat per fotlifoc a 19:57 0 comentaris\nA principis d'any vaig participar en l'organització de les jornades de formació 'Per entendre l'actualitat'. Un conjunt de cinc xerrades a càrrec de membres de l'imprescindible Seminari d'economia crítica Taifa. Durant tot un cap de setmana de gener, el Casal Popular Atzari de Vilassar de Mar va acollir les jornades, que podeu veure en aquests vídeos.\nPer tal de difondre les jornades es va activar un blog i es va generar un dossier informatiu i cartells, uns suports acompanyats d'unes il·lustracions sobre les diverses temàtiques que es van tractar les jornades. Tot això i més ho podeu veure sota aquestes línies.\nPublicat per fotlifoc a 22:17 0 comentaris\nEtiquetes de comentaris: comunicació, disseny, esquerra independentista, lluita\nDe reformes i renovacions\nAquest passat hivern vam rebre l'encàrrec de renovar la imatge de la Taverna Atzucac de Mataró. Donat que en períodes com la tardor i l'hivern, el bar organitza molts actes a l'interior, es va aprofitar per reformar una mica la imatge dels cartells i altres suports. Us deixo amb diversos exemples.\nPublicat per fotlifoc a 21:55 0 comentaris\nEtiquetes de comentaris: comunicació, cultura popular, disseny\nAmb aquest lema la CUP de Mataró i la COS Maresme van convocar el passat desembre un concentració per denunciar l'escandalosa indemnització que rebrà el fins fa poc president de Caixa Laietana, Josep Ibern.\nA la protesta s'hi van afegir les integrants d'€stafabanca Mataró, el col·lectiu d'afectades per les participacions preferents, que evidencien el drama social que han produït i produeixen aquestes pràctiques irresponsables perpetrades per Caixa Laietana i altres entitats bancàries, que han deixat a l'estacada milers de persones que s'han quedat sense els seus estalvis.\nLes indemnitzacions i els privilegis adquirits pels directius de les entitats bancàries són una burla per les treballadores del sector (insidiosament amenaçats amb un ERO). Però, sobretot, són un insult als milers de persones afectades per l'estafa de les preferents i a les famílies que ja no poden pagar les hipoteques i són desnonades de casa seva per la força.\nEn aquest post, podeu veure els diversos materials dissenyats per l'acte, així com també imatges de la concentració, un vídeo i un tall d'àudio.\nPublicat per fotlifoc a 14:11 0 comentaris\nLos Republicanos siguen honrando a sus militantes


Presentació del llibre 'Seguint el rastre de Nelson Mandela. Un viatge per Sud-àfrica' | Barcelona Cultura\nPresentació del llibre 'Seguint el rastre de Nelson Mandela. Un viatge per Sud-àfrica'\nLa presentació oficial serà aquest dia 9 de febrer a les 19.00 h a la llibreria Altaïr\nNelson Mandela va ser advocat, activista contra l'apartheid, polític i filantrop sud-africà i president d'aquest país entre el 1994 i el 1999. A més, va ser el primer mandatari de raça negra que va encapçalar el poder executiu i el primer a ser escollit per sufragi universal en el seu país, marcat pel racisme i la violència. El combat contra el racisme i la pobresa van ser els seus objectius i va ser un dels personatges més estimats i respectats del món.\nA la llibreria Altaïr ens presenten un col·loqui amb motiu de la presentació del llibre Seguint el rastre de Nelson Mandela. Un viatge per Sud-àfrica (Pagès Editors, 2015), de Conxita Tarruell, a càrrec de la mateixa autora, acompanyada pel prof. Manuel Manonelles, docent de Relacions Internacionals a la Universitat Ramon Llull, i Rosa Pi, companya de viatge i autora del pròleg.\nÉs un llibre interessantíssim que està format per quatre parts. En la primera recull les experiències viscudes en l’intercanvi amb estudiants de diversos països en una escola d’anglès i la convivència en un pis de Ciutat del Cap, com una família. Després explica l’aventura del safari al Parc Kruger, on va veure els “cinc grans” animals salvatges més importants i perillosos, i descriu les visites a les ciutats emblemàtiques de Johannesburg i Pretòria. També és testimoni de l’apartheid i descobreix el treball de Mandela i Desmond Tutu.\nLa presentació oficial d'aquest llibre serà aquest dia 9 de febrer a les 19.00 h a la llibreria Altaïr.\nData: 9 de febrer.\nEspai: Llibreria Altaïr.\nMés informació al web de la llibreria.


Finalistes 2016 | Fundació Carulla\nUs presentem els finalistes del II Premi Lluís Carulla.\nEl Premi Lluís Carulla d’estímul a un projecte cultural té com a objectiu el foment de projectes innovadors perquè enforteixin i modernitzin la cultura i la societat catalanes. La dotació del guardó és de 100.000 €.\nA l’edició d’enguany hem rebut un total de 73 projectes, d’entre els quals el jurat ha triat aquests 3 finalistes. Els voleu conèixer?\nLa Col·lecció de Teatre Proscenium serà l’aplicació informàtica que permetrà atorgar una nova via de difusió i possibilitarà la internacionalització del patrimoni dramàtic català. Es tracta de gravacions amb la lectura dramatitzada de textos teatrals, que es complementen amb dossiers pedagògics interactius (per a estudiants). L’aplicació, adaptada a cecs i sords, és apta per a dispositius mòbils i ordinadors de sobretaula. La impulsora del projecte és l'Editorial Proscenium, que promou iniciatives d'arts escèniques a través de la revista digital que duu el mateix nom. Proscenium, que neix amb una marcada vocació de servei públic, té com a objectiu promoure, divulgar i donar suport a la internacionalització de la creació catalana contemporània.


Infantil | Escola Torroja i Miret | Pàgina 4\nSant Jordi 2020 al Torroja i Miret!!!\nEstimades famílies, moltes gràcies a tots i totes per compartir una diada de Sant Jordi diferent!!! No oblidem en aquest dia tan especial dir paraules boniques a les persones que estimem! … Llegeix més»\n1r, 2n, 3r, 4t, 5è, 6è, AMPA, General, Infantil, Notícies, P3, P4, P5, Portada, Primària, Secretaria confinament, coronavirus, Sant Jordi, suport 0\nAquest any ens hem menjat la mona en una situació ben extranya, en confinament. Però tot i així, amb les vostres fotos ens hem sentit una mica més a prop de tots vosaltres!\nI aquí volem compartir-vos les fotos perquè veieu les mones de tots… Llegeix més»\nGeneral, Infantil, Notícies, P3, P4, P5 0\nDies a l’escola\nUs deixem un recull de fotografies de l’adaptació del mes de setembre, i de diferents activitats que hem anat fent, mireu mireu com ens hem fet de grans !!!\nEls elefants cel.lebrem la festa major\nCom cada any a l’escola treballem i cel.lebrem la festa major, anant a veure els gegants i creant el nostre propi capgros.\nMireu que bé que ens ho hem passat !!!!\nLa feta major\nEls elefants fem panellets\nMireu quins cuiners estem fets els elefants !!!!\nNadal a l’escola amb els elefants\nUs deixem un recull de fotografies dels Nadals !!!\nL´última setmana que vam tenir classe el Fran va ser el nostre periodista. Tot i que no va poder fer l´última notícia amb la seva família, vull publicar aquest article d´una banda perquè tingui un record tant ell com la seva família i d´altra banda… Llegeix més»\nDonem suport a sanitaris, malalts i persones més vulnerables!!!\nAtesa la situació que estem vivim degut a la pandèmia de coronavirus creiem que és molt important donar suport a sanitaris, malalts i persones més vulnerables. Per aquest motiu us animem que els nens i nenes de l’escola escriguin missatges d’ànim o facin dibuixos per als treballadors i malalts de la residència de gent gran de Vila-seca i dels hospitals de Tarragona. … Llegeix més»\n1r, 2n, 3r, 4t, 5è, 6è, AMPA, General, Infantil, Notícies, P3, P4, P5, Portada, Primària, Secretaria confinament, coronavirus, covid-19, hospital, sanitaris, suport 0


Óscar Salguero: "Veia la situació i pensava, què passarà amb mi?"\nEntrevista al nadador sabadellenc, campió paralímpic de 100 metres braça\nÓscar Salguero després d'una prova de natació COMITÈ PARALÍMPIC ESPANYOL\nBarcelonaÓscar Salguero (Sabadell, 1998) treballa dur per convicció, sense tocar aigua per la normativa del desconfinament i amb la taula d'objectius mig buida. El seu cicle olímpic es va perdre en l'antiga normalitat i la contrarrellotge per a Tòquio 2021 està en marxa amb una part de ficció. El campió paralímpic de 100 metres braça demostra la transcendència de la gestió emocional en el marc del coronavirus. Les metes, les alegries i les frustracions respiren diferent (i més potents) a la superelit.\nNo ho sé. Estic en un punt en què no estic deprimit, ni motivat, ni res. Vaig fent el que em diuen. No sabem quan tornarem a fer realment vida normal i a ser esportistes. Ens diuen que les competicions tornaran a partir de setembre, sembla, però nosaltres tenim un Europeu. Ara no tenim objectius clars i jo els necessito per treballar bé. És com esforçar-se sense un motiu. No m’ajuda a estar motivat al 100%. Bé, si no ho faig no estaré al meu nivell quan torni.\nPenses en el retorn a la nova\nNo em vull fer il·lusions i pensar que sortirem ja, perquè després és pitjor. En un primer moment pensava que tot m’afectaria més, perquè soc una persona que no para, i perquè ets a casa, saps que no estàs al 100% i que vas perdent la forma a poc a poc. Van passant els dies, t’adones de què passa fora i t’adaptes. És difícil per a un esportista, però no soc un cas especial. Bé, és molt de temps.\nQuè opines sobre la negativa a obrir les piscines per als entrenaments professionals?\nPenso com tots, que no se'ns dona la importància que hauríem de tenir. L'esport és el nostre ofici i no poder practicar-lo és complicat, no fas el que t'agrada. Jo visc de la natació. Es permet que s'obrin les terrasses dels bars i un centre d'elit no. Ho veig malament. Se suposa que podrem tornar-hi el dilluns 18, però ara semblen rumors. Això és el que més m'afecta.\nQuan fa que no toques l'aigua?\nJustament 9 setmanes.\nPortes el compte?\nHo tinc, vaja, comptadíssim [riu]. Com a nadador, és molt dur. Sempre diuen que per cada dia perdut en necessitaràs tres més per recuperar-te. Jo estic acostumat a estar constantment a la piscina, a excepció dels diumenges. És part de la meva vida. No estar-hi és molt estrany. Compto els dies per saber els timings del nou calendari. Jo soc molt organitzat, m’agrada tenir-ho tot ordenat.\nCom va ser veure que la planificació del Jocs s'ensorrava?\nQuan vam començar a sentir rumors del confinament, vaig tenir un moment de negació. Jo deia que no podia ser, perquè a més no sabíem que s’ajornaven els Jocs. En any olímpic jo estic més nerviós. Si passava això, bé, veies que l’any se n’anava en orris. En el moment que esclata, reacciones perquè no tens alternativa. Havies de pensar en la salut de tothom, no només la teva. Si fèiem bondat podríem tornar a entrenar. Aquí a casa he estat treballant dur, més del que toca, perquè no vull perdre la forma. Ara mateix porto més dies aturat que en el tram de vacances. Tinc una mica de por a tornar a la rutina.\nPer què? Centrar-se en el físic penalitza?\nLa idea de moment és mantenir l’estat de forma, no pujar el pes i no perdre la musculatura. Del 100% dels entrenaments, ara mateix n'estem fent un 25%, que és el físic. La disciplina es basa en sensacions, especialment la braça. Pots estar molt fort, tant com puguis, que si no tens sensacions i la tècnica perfecta, no avançaràs. La força no t’ajuda gens en el meu estil. La natació et demana estar en una piscina. Jo soc estricte, m’agrada saber el temps que no he entrenat per concretar quant hauré d’invertir en el futur.\nDia 47, seguimos💪🏻\nUna semana y vuelta a la piscina💥 pic.twitter.com/zQcVBXkGJ8\n— oscar salguero (@oscarsalguero1) 1 de mayo de 2020\nQuant necessitaràs per tornar al teu nivell?\nÉs un càlcul molt teòric perquè depèn de la persona, del teu ritme, les ganes... Jo crec que no serà fàcil tornar al punt normal d’abans, però crec que en un parell de mesos puc arribar a l’Europeu bé, per complir. És veritat que no faré el temps de la meva vida.\n¿Et frustra acceptar-ho?\nA mi em frustra moltíssim. Jo soc una persona molt exigent i molt treballadora que dona sempre el 100% en tot. No m’agrada haver fet un treball i que les coses no surtin. Jo treballo cada temporada per millorar la meva marca personal. Ho he anat aconseguint. Tenia unes expectatives i ara s’han tombat. Intentaré estar-hi el més a prop possible. He de ser conscient del que hem viscut. Haurem d’analitzar què hi ha darrere dels resultats.\n¿Aquesta aturada afecta la planificació de la teva carrera?\nEns afecta en tots els sentits. El meu entrenador i jo teníem uns objectius marcats a curt i a llarg termini. Que hagi passat això els altera, vulguis o no. El d’aquest any ja no el podré fer. L’aturada ha fet que la meta de tot l’any ja no sigui possible perquè era molt ambiciosa. Treballant dur en una temporada normal sí que hagués pogut aconseguir-la. Veurem l'any vinent.\nQuan veus que no hi haurà Jocs?\nSi soc sincer, abans que es confirmés la notícia, jo ja estava a favor que Tòquio no se celebrés aquest any. Si s’haguessin fet, no hi hauria hagut igualtat entre els esportistes perquè hi ha països que poden entrenar, d’altres que no, uns tenen accés a les instal·lacions una estona, etc. Crec que una competició tan important es basa en que els participants tinguis les mateixes opcions. Si no es podia garantir la igualtat, era injust. Jo ho tenia molt clar. Les organitzacions van prendre la decisió tard perquè depèn de molts factors. A mi no em va afectar massa, la veritat. Crec que tindrem temps per preparar els Jocs, que no es fàcil.\n¿T’havies plantejat renunciar-hi si finalment es disputaven?\nMai hauria dit que no, perquè l’objectiu de tot esportista és classificar-se per a uns Jocs i penjar-se medalla. És veritat que no hauria arribat en les millors condicions i que no hauria sigut just. Hauria sigut com "bé, anem a veure què passa". No hagués estat segur de mi mateix.\n¿Tòquio 2021 també tindrà aquests interrogants?\nCrec que sí, serà força diferent. A Espanya portem un temps de confinament, però hi ha països que estan començant ara. No sabem fins a on arribarà la situació. No es poden fer uns Jocs sense garantir la salut de tothom. Potser nosaltres comencem a entrenar en uns mesos i els Estats Units arrenquen en el tram final d’any. Una diferència de dos mesos és moltíssim per a un esportista, perquè costa de recuperar. És complicat. Tampoc veuria bé seguir posposant els Jocs.\n¿Creus que prenen les decisions pensant en vosaltres?\nNo ho sé. Crec que en un primer moment no pensaven en nosaltres. Quan analitzaven la situació i no es plantejaven posposar els Jocs, no estaven pensant en nosaltres perquè un cas tan important com una pandèmia mundial et fa pensar en la salut dels esportistes, no en un tema econòmic. Al final van veure la gravetat de la situació. Estaven obligats a ajornar-ho.\nCom us n'assabenteu?\nNo sabíem res fins que va sortir l’anunci oficial. Nosaltres i els entrenadors manteníem la idea de ser als Jocs. Quan es va fixar l’esdeveniment al 2021 ens vam reunir per intentar reestructurar el treball per enfocar-lo a l’any vinent.\n¿Hi ha hagut resposta del Comitè estatal? ¿Heu rebut ajudes?\nSí que n’hem tingut. És veritat que quan surt la notícia es van posar en contacte amb nosaltres i ens van explicar el procés de tot plegat. Hem tingut recolzament de tots els organismes. Ens han facilitat les beques, perquè, esclar, aquest any caducaven i s’ha allargat fins a l'estiu vinent. Tothom s’ha portat bé, s’han adaptat al moment.\n¿T'amoïnava la teva realitat econòmica?\nLes ajudes han sigut una tranquil·litat. Nosaltres tenim al cap unes coses i de sobte desapareixen. Depenem de les beques per sostenir la nostra economia. En un primer moment vaig veure la situació i pensava, què passarà amb mi? Haig de viure, jo visc d’això i no saps què passarà. Nosaltres ens paguem desplaçaments, competicions... Si no tinguéssim aquesta ajuda, la nostra preparació seria molt diferent.\nóscar salguero Club Natació Sabadell natació Jocs Paralímpics de Rio 2016 Tòquio 2020 Tòquio 2021 Covid-19 Jo em quedo a casa


#email marketing, #Nutrició de leads\nLa nutrició de leads és el procés mitjançant el qual construeixes una relació amb els teus clients potencials, els aportes informació i recursos de valor i els ajudes, d'aquesta manera, a descobrir fins a quin punt necessiten el teu producte o servei. Dit d'una altra manera: els “empenys” o els ajudes a lliscar cap avall de l'embut de vendes fins que estan preparats per convertir-se en clients.\nHeus aquí una recopilació de les millors pràctiques i consells per a la nutrició de leads per e-mail. Et recomanem tenir-los a mà cada vegada que hagis de dissenyar una campanya d'e-mail màrqueting o cada vegada que hagis de redactar un correu electrònic amb contingut de valor per oferir a un lead o contacte.\n1.- Sigues líder de les teves idees. La primera prioritat és assegurar-se que tens alguna cosa valuosa per ensenyar als teus clients potencials. Pensa en els teus e-mails de nutrició de leads com a miniposts del blog. Per exemple, si vens programari de còpia de seguretat de dades, el teu primer correu de nutrició podria centrar-se en "Les sis consideracions a fer abans de la compra de programari de còpia de seguretat de dades". Recorda: ets un expert en la teva indústria. Només això ja et capacita per seguir ensenyant coses noves als teus clients potencials, que estaran més que feliços de rebre els teus instructius correus electrònics i seguiran, per tant, interactuant amb el teu negoci.\n2.- Mantén el focus d’atenció. Cada e-mail de nutrició de leads ha de centrar-se en un tema i incloure una call-to-action (CTA) o crida a l'acció. Posa't en la pell dels teus clients potencials a l'hora de crear els teus correus electrònics, pensa que estan sent bombardejats per missatges tot el dia i qualsevol excusa és bona per eliminar el teu correu. En el contingut d'aquest correu electrònic, mantingues el fil del tema que va atreure inicialment el contacte: pensa què li va interessar tant com per donar-te les seves dades. Per exemple, si l'avantatge que va trobar va ser descarregar-se un document de preguntes freqüents sobre el programari de còpia de seguretat de dades, el més probable és que estigui en la part superior de l'embut i estigui pensant en la possibilitat d'una compra futura. El tema del teu primer correu electrònic podria ser "Ven al teu equip de gestió la importància del programari de còpia de seguretat de dades". Pensa directament en el “problema” que està intentant solucionar el teu el teu lead per crear els teus e-mails de nutrició.\n3.- Fes-ho breu. No és el moment de preocupar-se per les fonts, o per l'addició d'imatges o l'HTML personalitzat. El lead ha de ser capaç de donar un cop d'ull al seu correu electrònic i en cinc segons saber el valor que li aporta. La sobrecàrrega d'informació es produeix ràpidament en el mail: agregar crides a l'acció secundària o enllaços no relacionats amb l'interès que ha mostrat el contacte augmentarà la teva taxa de baixes i restarà efectivitat a la campanya.\n4.- Que progressi amb naturalitat. Planificar acuradament el flux dels teus missatges de correu electrònic t'ajudarà a crear campanyes rodones, que “tiren” dels seus clients potencials a través de l'embut de vendes. El primer e-mail després de la conversió inicial podria ser molt educatiu, mentre que els correus electrònics posteriors hauran de continuar educant alhora que li dóna l'oportunitat al lead de “convertir-se” una segona vegada. Aquesta és una oportunitat perfecta per promoure una prova gratuïta o la descàrrega d'una demo. Treballa amb el teu equip de vendes per determinar el que pot considerar-se com a “lead preparat per a la venda” i dissenya les teves campanyes en conseqüència.\n5.- … i amb mesura. Com qualsevol altre aspecte de l’inbound marketing, les proves o test d'e-mail són clau a l’hora d’ajustar les teves campanyes als seus objectius. El click-through-rate (el percentatge de persones que fa clic en un hipervincle en el correu electrònic) i la taxa de baixes són dos dels indicadors clau per al seguiment de forma regular. Una campanya bona, en general, tindrà una taxa de baixa de menys del 5%. Si la taxa de cancel·lació de subscripció puja per sobre del 5% , és el moment de tornar a avaluar la teva campanya. Intenta provar un nou contingut o una línia d'assumpte més fort, o l'ajusta la freqüència dels teus missatges de correu electrònic.\nAquest article pretén oferir-te un resum ràpid dels cinc aspectes importants a considerar, però està lluny de ser una llista exhaustiva. Has fet alguna campanya de nutrició de leads amb èxit i ens ho vols explicar? Quines tàctiques han funcionat bé per a l'organització?\nVols saber com dissenyar una bona campanya d’ e-mail marketing? Descarrega’t aquest e-book sobre el tema.


Èsquines (filòsof) - Viquipèdia, l'enciclopèdia lliure\nÈsquines (en llatí Aeschines, en grec antic Αἰσχίνης) fou un filòsof i retòric atenenc fill d'un venedor d'embotits o segons d'altres de Lisànies i deixeble de Sòcrates. Se l'acostuma a anomenar Èsquines socràtic, per diferenciar-lo del polític i orador Èsquines d'Atenes, molt més conegut.\nc. 360 aC (69/70 anys)\nSegons Diògenes Laerci, era amic de Sòcrates a través la seva família, i el gran filòsof l'apreciava. Diògenes diu també que va ser Èsquines i no Critó el que es va oferir per ajudar a Sòcrates a escapar de la presó.\nLa major part de la seva vida la va passar en una gran pobresa, i Sòcrates li va aconsellar que procurés no demanar diners prestats i reduís les seves necessitats diàries. Després de la mort de Sòcrates, segons Ateneu de Nàucratis, va obrir una botiga de perfums amb diners prestats, però, arruïnat, es va veure obligat a marxar d'Atenes.\nSegurament per necessitat, va seguir el que en aquell temps feien els filòsofs i va anar a Siracusa on l'amistat amb Aristip el va consolar del menyspreu de Plató. Va viure a l'illa fins a la caiguda de Dionís el Jove, quan va retornar a Atenes. Allà va considerar inútil competir amb els seus grans contemporanis i va obrir una acadèmia privada. Els deixebles de Plató es burlaven d'ell anomenant-lo "sofista" ja que cobrava per les classes que impartia. Va escriure diàlegs, com feia Plató, on Sòcrates era el principal orador. A la seva època es considerava que els va escriure amb molta precisió, explicant clarament les idees del mestre. Es creu que aquests diàlegs expressaven les seves pròpies experiències amb Sòcrates.\nHan arribat fins avui els títols i alguns fragments de tres diàlegs que se li atribueixen, però sembla que no són autèntics.\nΠερὶ ἀρετῆς εἰ διδακτόν (Peri aretés ei didaktón "Sobre la perfecció de l'esperit i l'ensenyança").\nἘρυξίας ἤ περὶ πλούτου (Eryxias é peri ploutou)\nἈξίοχος ἤ περὶ Θανάτου (Axiochos é peri thanátou.\nDiògenes Laerci ha conservat els títols de set dels seus diàlegs, considerats autèntics. Per una indicació de Demetri de Falèron se sap que els diàlegs d'Èsquines eren plens d'ironia socràtica.\n↑ Aeschines a: William Smith (editor), A Dictionary of Greek and Roman Biography and Mythology. Vol. I Boston: Little, Brown & Comp., 1867, p. 39-40\nObtingut de «https://ca.wikipedia.org/w/index.php?title=Èsquines_(filòsof)&oldid=26232757»\nDarrera modificació: 3 feb 2021 a les 15:28\nLa pàgina va ser modificada per darrera vegada el 3 feb 2021 a les 15:28.


Repassem les oposicions que, 'a priori', es plantegen com més senzilles | EP\nAlguns dels processos establerts per accedir a la funció pública són, d'entrada, més assequibles\nper Gerard Recasens 07/07/2021 13:40h\nL'accés a la funció pública és un reclam per a molts espanyols donada la volatilitat del sistema laboral al nostre país. Per això, obtenir un lloc de treball a l'administració pública pot resultar una opció interessant.\nI és que garanteix una feina fixa amb unes condicions laborals difícils de trobar en el sector privat. És per això que són molts els espanyols que, any rere any, intenten accedir a places de funcionari per via d'oposicions.\nObtenir plaça de funcionari, una opció que anirà 'in crescendo' en els pròxims anys\nAquesta opció, ja freqüent en els últims anys, podria experimentar, en els pròxims, un increment important. De fet, en 2021, la quantitat de convocatòries està creixent de forma clara. I tot perquè en 2020, no es van poder celebrar a causa de la pandèmia.\nPerò aquesta situació podria no ser una excepció. El motiu és perquè en els propers anys s'espera la jubilació de fins a una tercera part dels actuals funcionaris. I tot només per una qüestió demogràfica.\nI és que la generació del 'baby boom' afronta els últims anys de la seva carrera laboral. Tanmateix, com el seu nom indica, es tracta d'una cohort d'edat molt voluminosa, de manera que quedaran vacants moltes places en la funció pública a Espanya.\nUn fet que permetrà l'accés a elles de moltes persones joves, que hauran d'enfrontar-se als processos d'oposició corresponents. Aquestes jubilacions massives que s'esperen en els pròxims anys seran especialment notòries en alguns departaments de l'Administració General de l'Estat.\nTal com explica aquest dimecres, 7 de juliol, 'El Economista', en l'àmbit de la Seguretat Social un 75% dels funcionaris són majors de 50 anys. Això comporta, és clar, la seva jubilació imminent en els anys vinents i la renovació de les places mitjançant oposicions.\nQuatre oposicions que són, 'a priori', més assequibles\nEl procés d'oposició no és per res senzill i requereix un esforç important per part dels candidats. Però assumit això, també és cert que hi ha places sobre les quals l'accés és més complicat i altres en què el procés d'oposició pot resultar més senzill.\nCertament, la incorporació en alguns departaments de l'Administració General de l'Estat és més fàcil perquè s'ofereixen més places i el temari a estudiar no és massa ampli.\nAixí doncs, 'El Economista' recull avui quatre de les oposicions que, segons diversos fòrums i manuals sobre la qüestió, es consideren menys difícils. Les repassem a continuació.\nOposicions a tropa i marineria de l'Exèrcit\nEs tracta d'un procés que, evidentment, requereix una certa vocació, ja que resulta de l'ingrés en l'Exèrcit. Però, per a qui vulgui dedicar-se a la carrera militar, fer oposicions a tropa i marineria de l'Exèrcit només requereix tenir el títol d'ESO i superar unes proves físiques senzilles. Aquestes oposicions solen convocar-se cada any.\nTambé es convoquen regularment oposicions a Correus, que encara que es cataloguen com a senzilles, la gran concurrència de candidats pot complicar-ho. Es demana l'ESO, que s'acredita mitjançant exàmens tipus test, i els temaris a estudiar són més breus que en altres processos.\nOposicions per a ser ajudant a Presons\nEs tracta de places amb sous d'entre 1.900 i 2.400 euros, a més de plusos de perillositat, i que precisament ara mateix tenen les convocatòries obertes. A tot Espanya s'han convocat 900 llocs per als quals es faran exàmens en la segona meitat de l'any. L'únic requisit que s'exigeix és el Batxillerat.\nAmb sous de 1.100 a 1.500 euros bruts per a auxiliars i entre 1.400 i 1.800 per a administratius. Aquest any s'obriran unes 3.000 places i es concretaran les dates dels exàmens ben aviat. Es considera una de les oposicions més senzilles, però també de les més competides.\nLes farmàcies catalanes reclamen vendre tests d'antígens i s'ofereixen a fer-los\nTreball Correus Investigacions i Estudis


els aspersors blau monòton: Comentari que té que veure amb passejar#2#\nComentari que té que veure amb passejar#2#\nPassejar és una activitat que sol ser considerada en un sentit passiu. M'explicaré, el fet de que no impliqui un rendiment en un sentit material ni tingui una relació directa amb aquest, fa que passi a ser vist com quelcom inútil. Es tendeix a buscar utilitat a les coses, en el passejar mateix sempre s'hi cerca un resultat, ja sigui ajudar a fer la digestió després d'un àpat copiós en el que s'ha copiat molt, o bé per qüestions de salut perque es veu que és tant i tant bo pel colesterol i especialment per la circulació (aquí és on es veu la implicació directa entre la sanitat i Dirección General de Tráfico).\nPoques vegades, tot i que amb els moments de creixent atur és quelcom que es dona cada cop més, es cerca en el passejar simplement passejar. Així passa a prendre un nou sentit, passa a ser una cosa que se sustenta a si mateixa, ja no es passeja per a obtindre res a canvi, simplement es passeja per passejar, com a activitat bona per si mateixa. En aquest punt és on cada vegada més i més ciutadans gaudeixen de moments d'inspiració, la creativitat troba lloc per a aflorar, i la bellesa troba esperits per a poder ser gaudida. Certament passejar pel carrer pot ser quelcom terapèutic pel moment cojuntural que vivim, una activitat que permeti trobar un alè d'aire en el postmodernisme que ens ofega...\nPerò també hi ha estadístiques que semblen indicar que cada vegada hi ha més gent que pot haver trepitjat merda!\nPublicat per Roger Tarragó a 1:05 p. m.


La festa major de Santa Cristina, contra les agressions sexistes • Ràdio Capital de l'Empordà\nLa festa major de Santa Cristina, contra les agressions sexistes\nL'objectiu és prevenir i denunciar possibles agressions sexistes que es puguin donar\nLa festa major de Santa Cristina comptarà aquest any amb una campanya informativa amb el lema “A Santa Cristina d’Aro, només sí és sí!”. L’objectiu és prevenir i denunciar possibles agressions sexistes que es puguin donar durant la festa major, del 20 al 24 de juliol. La iniciativa consistirà en l’edició de materials gràfics (cartells, díptics, polseres, pancartes).\nDins de la campanya, cal destacar la implicació de set joves del municipi, que apareixen als cartells, cadascun d’ells amb un lema concret. En total s’han fet catorze panells grans, els quals es col·locaran entre el carrer Teulera i les places on es fan els concerts, Baldiri Reixac i del Mercat. A més a més es repartiran 100 cartells per tots els serveis i equipaments municipals i comerços del municipi. D’altra banda, es distribuiran 500 díptics explicant la campanya. També es repertiran gairebé 5000 polseres en els diferents concerts programats.\nLa campanya es va iniciar des del Punt d’Igualtat, el mes de juny passat, organitzant un taller especialitzat dirigit a tot el personal de la Policia Local, a càrrec d’Alba Alfageme, psicòloga especialitzada en temes de violència sexual, tràfic d’éssers humans i altres tipus de violència masclista.\nArticle anteriorCalendari dels equips del Baix Empordà temporada 2018-19\nArticle següentLa ciclista mont-rasenca Ariadna Trias guanya el Torneig Euskaldun al País Basc


Com actuar en cas d’embús de canonades o desguàs? – Netjet\nCom actuar en cas d’embús…\nQuan pateixes un embús de canonades sembla que sigui un malson. Les aixetes no s’empassen l’aigua i sembla que la cuina o el bany siguin els llocs més caòtics del món. Si et trobes en aquesta situació, no pateixis. Truca’ns i t’ho solucionarem.\nQuan les canonades s’embussen, sol ser perquè en fem un ús inadequat. Sovint i s’evoquem olis, tovalloletes o sabons que greixin els seus conductes i això fa que es taponin. Quan passa, s’ha d’actuar ràpid.\nEl primer que s’ha de fer quan s’ha produït l’embús és intentar solucionar el problema de manera domèstica. Amb un desembussador, s’intenta fer el buit per tal d’estirar i expulsar els residus que hi hagin pogut quedar. En cas de no poder-ho solucionar, es necessitarà l’ajuda d’un professional expert.\nCom localitzar i fer front a l’embús de canonades\nSi es tracta d’un embús de lavabo, es pot netejar el pot sifònic. Aquest pot és una petita peça que connecta les canonades. Generalment, aquest és el punt mes sensible de taponar-se.\nSi és un embús al rentaplats o a la pica de la cuina, hem de saber en quin punt s’ha produït el taponament. En aquest cas, el millor és trucar a un professional que localitzi i arregli l’averia.\nEn qualsevol d’aquests dos punts, el primer que hem de fer és aplicar el desembussador de goma i provar de netejar la canonada. També podem intentar desintegrar el tap amb algun producte desembussant, generalment, líquids.\nPerò, en la majoria dels casos això no és suficient.\nSi aquest és el teu cas, et volem explicar com procedim a treballar per tal d’arreglar l’embús de canonades de casa teva.\nA Netjet comptem amb un equip de professionals dotats amb maquinària professional i camions especialitzats per combatre i netejar canonades.\nTreballem sota anàlisi de la situació i determinem quina tècnica és la millor per solucionar el teu problema. Depenent del tipus d’embús, podem aplicar diferents tipologies de mànegues amb aigua, diverses pressions i cabals d’aigua. Amb aquestes variabilitats, assegurem que podem arreglar el taponament d’una canonada domèstica o d’un centre hospitalari, per exemple. Així doncs, localitzem el focus problemàtic i apliquem aigua a pressió per tal de fer saltar el tap.\nA Netjet som especialistes a solucionar l’embús de canonades. Tenim vehicles i equips especialitzats en neteja hidrodinàmica\nLa nostra maquinària està capacitada amb equips d’aspiració i pressió d’aigua que permet fer la neteja de la canonada en poc temps. D’aquesta manera s’obté el millor resultat.\nA part, al mateix moment que es fa una neteja, també es pot treballar amb l’aplicació d’un tractament per eliminar les arrels de les canonades.\nSi mai t’has trobat en el desagradable cas d’arribar a casa i trobar-te un embús de canonades, saps l’inconvenient que això representa. Si vols prevenir un altre episodi semblant, realitza revisions periòdiques per tal de garantir la qualitat de les teves canonades.\nTambé tingues a mà el nostre contacte. Solucionem qualsevol problemàtica a totes les províncies de Catalunya, el dia i l’hora que faci falta.\nCategories: Canonades, DesembussosBy redaccion juliol 4, 2018\nTags: embús de canonadesmanteniment canonadesque fer amb un embús de canonades\nPreviousPrevious post:Rehabilitació de canonades amb mànega a Sant CugatNextNext post:Quins són els avantatges de buidar i netejar les fosses sèptiques freqüentment?


(BAT) IX JORNADA D'HUMANITATS 15/04/15\nEl passat dimecres 15 d'abril, van tenir lloc les novenes Jornades d'Humanitats, organitzades pel Ministeri d'Educació i Joventut d'Andorra i per professors dels diferents sistemes educatius andorrans.\nEls alumnes de primer de Batxillerat Humanístic i Social van poder participar en les diferents activitats organitzades durant la Jornada, conjuntament amb alumnes d'altres escoles i instituts d'Andorra.\nEn primer lloc, van assistir a la conferència del catedràtic, filòsof i sociòleg Sami Naïr, "La frontera entre el passat i el futur". Després, van participar en diferents tallers relacionats amb el tema de "la frontera". Per finalitzar, Sami Naïr va oferir una conferència a la Sala d'Actes del Comú d'Escaldes-Engordany, "Autour de la question des frontières".


34 Fem una gimcana matemàtica a l’educació secundària – Escola hivern. Inscripció oberta\n34 Fem una gimcana matemàtica a l’educació secundària\nEn aquest curs es proposa l’elaboració de vàries gimcanes matemàtiques per educació secundària. És un recull de recursos que es poden utilitzar en forma de gimcana en una celebració com pel desenvolupament de la classe.\nElaborar diferents tipus de gimcanes matemàtiques per l’educació secundària\nCrear una gimcana matemàtica per 1r Cicle d’ESO\nCrear una gimcana matemàtica per 2n Cicle d’ESO\nOrganitzar tot el referent a una gimcana; instruccions, correccions, temporalització, …\nCrear una gimcana intercicle per tota un centre educatiu de forma simultània, des de 1r d’ESO a 4t d’ESO\nPreparació de les proves de gimcanes\nGimcana per a 1r cicle d’ESO\nGimcana per a 2n cicle\nPreparació de l’estructura de cada gimcana\nCreació codis QR\nPreparació gimcana intercicle (I)\nNoms de matemàtics/àtiques\nNoms de les parades\nPersonatges de Pitàgores i Teano de Crotona\nPreparació gimcana intercicle (II)\nCada persona entra amb el seu nom d'usuari/ària i contrasenya.\nA dins hi ha 5 blocs, cada setmana obrim un bloc nou per a treballar.\nA cada bloc hi ha unes explicacions teòriques en una pàgina web, en vídeos, àudios, ...\nEl participant ha d'anar realitzant les tasques i penjar-les, poden ser textos, imatges, qüestionaris, ...\nA final de cada bloc, la persona formadora fa una avaluació qualitativa.\nA docents de matemàtiques de secundària i coordinadors de secundària\nAccés a la pàgina d'inscripció\nJosep Rivera Bofill


Actualitzada el 26-02-2018 20:48\nFa quinze dies de l’últim episodi de neu a Catalunya, quan aquí al No ho sé vam obrir telèfons perquè hi havia centenars i centenars de persones que havien quedat atrapades a la carretera. Recordo casos de fins a quatre hores a l’eix Transversal.\nLa previsió i la comunicació de les alertes per fred i neu, per temporals, és fonamental perquè la població n’estigui al cas i no assumeixi riscos. Però com a conductors o com a pares de nens que van a l’escola en cotxe o autobús, tenim també la responsabilitat de sortir de casa informats per no caure en conductes temeràries: informats del temps, informats de l’estat de les carreteres.\nLa neu anunciada ja ha començat a arribar a llocs on no és habitual, com a la comarca de Girona. Ha començat a agafar a la Garrotxa, a Osona, el Ripollès, entre d’altres, i comença a afectar les carreteres. De tota manera, el gran episodi de neu està per arribar en les properes hores: demà serà un dia en què haurem de ser previsors i anar amb compte. L’alerta per neu està activada a tot Catalunya, per tant a les properes hores pot nevar a tot arreu.\nDes de RAC1 farem la feina de traslladar a tothom que ens escolti la informació meteorològica i també l’estat del trànsit, però després quedarà en la responsabilitat de cadascú fer-ne cas o no, que després venen els maldecaps. I les crítiques, perquè en aquest país som així: tots portem dins un entrenador de futbol, un periodista i també un meteoròleg… als qui cauen les crítiques quan no l’encerten, però ningú se’n recorda d’ells quan la claven.\nAquests dies ens estan explicant que els diferents models de mapes no es posen d’acord en si l’onada de fred siberià acabarà arribant amb tota la seva intensitat. Jo, els ho agraeixo. Tant si la nevada és tan grossa com es pot preveure, com si acaba amb quatre flocs i deixant en paper mullat aquesta portada, és d’aquells dies en què val més prevenir que curar.


El nom del futur centre d'emprendimiento eixirà de la jornada de Naming | Ajuntament d'Alacant\nEl nom del futur centre d'emprendimiento eixirà de la jornada de Naming\nDurant tot el dia, el CC de les Cigarreras acull aquest esdeveniment, organitzat per l'Agència Local i 361, amb conferències i un concurs de joves creatius Alce 2017\nAlacant, dijous 18 de maig de 2017.- Més de 90 estudiants de Publicitat i Relacions Públiques i de Comunicació de la Universitat d'Alacant i de la Universitat Miguel Hernández d'Elx s'han congregat hui en una jornada de Naming realitzada en el Centre Cultural de les Cigarreres d'Alacant, convocades per l'Agència Local de Desenvolupament Econòmic i Social (ALDES), i l'Associació d'empreses de Publicitat de la Província d'Alacant (361º) per a dissenyar el nom del futur centre d'emprenedoria.\nEn el marc del concurs de joves creatius Alce 2017, i al llarg de 12 hores entorn de la formació i al treball pràctic, els estudiants desenvoluparan més de 100 propostes diferents de nom per al nou centre d'emprenedoria que l'Agència construirà en l'antic edifici de l'Escorxador comarcal d'Alacant en la zona d'Agua Amarga.\nLa jornada de naming ha inclòs tres conferències i un búnker creatiu el projecte guanyador del qual optarà a donar nom al nou espai de l'emprendimiento innovador que impulsa l'Agència Local en l'antic escorxador o escorxador d'Alacant.\nL'esdeveniment ha arrancat a les 10:00 hores amb la participació de la regidora d'Ocupació i Desenvolupament Local, Sonia Tirado, que ha donat la benvinguda a les persones assistents, ha mostrat la seua satisfacció per formar part d'aquesta jornada completa de col·laboració entre diferents àrees municipals, com són l'Agència Local de Desenvolupament, la Regidoria de Cultura, i l'associació d'agències de publicitat 361º.\nEn la seua intervenció, Sonia Tirado ha posat en valor el paper del sector de la Publicitat, Relacions Públiques i la Comunicació, a l'hora de dotar d'una denominació de qualsevol projecte rellevant, i en el cas del disseny del futur centre d'emprendimiento que se situarà en l'Escorxador, segons ha recordat, "des de l'ALDES vam tenir clar que havia de fer-se a través de dinàmiques i treball professional".\nPer açò, l'edil ha remarcat la importància del treball realitzat en aquesta jornada de Naming de forma cooperativa para "sumar esforços i multiplicar resultats", un treball que optarà a ser el que denomine al centre d'emprendimiento innovador d'Alacant que l'ALDES projecta en l'antic Escorxador.\nDesprés de l'obertura de la jornada, durant el matí s'ha dut a terme una primera part formativa composta de tres ponències de professionals del naming, i una segona part, a la vesprada, consistent en un búnker creatiu en el qual diverses parelles inscrites han participat per fases en la creació del nom per al futur centre d'emprendimiento innovador de l'Escorxador.\nLa primera de les ponències, a les 10:30 hores, ha sigut a càrrec del publicista Manuel Galdón de Manuel Galdon Studio, seguit, a les 12:00 hores, de Ramiro Seva de GettingBetter i a les 12:30 hores de José Mañogil i Mariela Martínez de TooLovers Design, nous associats de 361º. Tots ells són professionals de la publicitat que han explicat als assistents els mètodes i processos creatius necessaris per a aconseguir un bon naming.\nLes persones participants, totes elles estudiants matriculades en qualsevol centre d'estudis de la província d'Alacant, han treballat d'aquesta manera en la cerca d'un nom i està previst que al llarg de la jornada vagen passant un procés de selecció per fases fins a l'elecció del projecte guanyador i de dues parelles finalistes.\nL'elecció de la parella guanyadora es donarà a conèixer una vegada finalitzada la jornada i en la XVI Gala dels Premis Alce que se celebrarà en el mes de juny, on es farà lliurament del trofeu corresponent a la parella guanyadora.\nEn aquesta iniciativa també col·laboren la Universitat d'Alacant i el Diari Informació, el Centre Cultural de les Cigarreras, la Fundació Caja Mediterráneo i les empreses Vortize, ABECE, Arrova i Natural Formació.


BARCELOFÍLIA: 07/01/2016 - 08/01/2016\nCARTELLERA D'ESTIU 1966\nAquell estiu de 1966 va començar amb la visita de Franco a Barcelona. L'estada del caudillo a ciutat va permetre la inauguració del Parc d'Atraccions Montjuïc, la Piscina Sant Jordi, els nous edificis de la Residència Sanitària de la Vall d'Hebron, el pavelló de la Fundació Puigvert a l'Hospital de Sant Pau així com el polígon d'habitatges La Paz a La Verneda\nEl circ La Ciudad de los Muchachos plantava la seva carpa al bell mig de la Plaça Catalunya, l'espectacle de patinatge sobre gel Holiday on Ice ocupava la plaça de les Arenes, mentre al Candilejas i al Romea es podien veure algunes obres de teatre en català i els inefables Festivales de España copaven la programació pública de l'estiu.\nTEATRE I VARIETATS\nPublicat per bar.cel.ona.uta a 14:26 1 comentari:\nEtiquetes de comentaris: Anys 1960's, Cartelleres d'espectacles\nPAVELLÓ DE LA REPÚBLICA FRANCESA. Exposició de 1929 (1929-1930)\nAgraïments a JORGE ÁLVAREZ i FRANCISCO ARAUZ\n*1929.- El pavelló en una postal editada amb motiu de l'Exposició (Foto: Anguita)\nLa República Francesa va comparèixer a l'Exposició Internacional de Barcelona de 1929 amb un pavelló modest, que s'aixecava davant de l'angle que formaven les dues naus del Palau d'Alfons XII, a l'esplanada alehores coneguda com a Plaça dels Reis, abans d'arribar a les cascades i les escales que pujaven cap al Palau Nacional.\nEl petit edifici era obra de l'arquitecte parisenc Georges Wybo (1880-1943), que va projectar un pavelló cúbic de línies clàssiques amb algunes evocacions a l'art decó. La seva forma recordava a la d'un zigurat amb diverses seccions superposades de formes rectangulars. Una petita secció de graons portava fins a la porta d'entrada custodiada per dues esferes de pedra artificial situades a nivell del terra. La façana era presidida per l'escultura d'una dona, obra Henri Bouchard (1875-1960) i al·legòrica de la república, que sostenia amb les mans una mena d'escut amb les inicials R.F. La seva senzillesa contrastava amb els pavellons d'altres països molt més grans i monumentals.\nEl pavelló va ser desmuntat un cop clausurada l'exposició a finals de 1930.\n*1928.- Dibuix amb un primer esbós del projecte.\n*1929.- Dues imatges del pavelló en construcció (Font: Col·lecció Jorge Álvarez)\n*1929.- Coberta del fullet informatiu del pavelló francés. (Font: Col·lecció Jorge Álvarez)\n*1929.- L'escultor Henri Bouchard donant els últims retocs al bust de l'escultura que presidia la façana del pavelló francès. (Font: Col·lecció Jorge Álvarez)\n*1929.- Emplaçament del Pavelló de França sobre un plànol de l'Exposició (Font: Col·lecció Francisco Arauz)\n*1929.- El pavelló francès amb els templets del Palau d'Alfons XII al fons.\nPublicat per bar.cel.ona.uta a 18:16 2 comentaris:\nEL CAMP NOU DE DUES GRADERIES (1957-1981)\nAgraïments a MIQUEL F. PACHA i RAMON VILALTA\n*1957.- Una vista aèria del Camp Nou poc després de la seva inauguració envoltat encara de molts descampats amb el cementiri de Les Corts darrera.\nEl Camp Nou que es va inaugurar el dia de la Mercè de 1957 era molt més petit que el que vam conèixer després a partir del Mundial de Futbol de 1982.\nTot i que el projecte inicial dels arquitectes Francesc Mitjans (1909-2006) i Josep Soteras (1907-1989) ja preveia un estadi amb una capacitat per a 120.000 espectadors (asseguts i dempeus) distribuits en tres graderies, les estretors econòmiques que patia el club a mitjans dels anys 1950's varen obligar a deixar pendent el tercer amfiteatre, que només es va construir a la part de la tribuna coberta sota la visera on es van condicionar els espais reservats a la premsa.\nAquell Camp Nou havia viscut la cerimonia solemne de col·locació de la primera pedra un 28 de març de 1954 amb presència del president Miró-Sans, que fou en realitat l'ànima i el promotor d'aquell trasllat des del vell Camp de Les Corts fins a un estadi modern i funcional que es va aixecar entre la Maternitat i la Riera Blanca, gairebé al límit amb el terme municipal de l'Hospitalet de Llobregat.\n*1956.- La visera de tribuna en construcció (Foto: Arxiu FCB)\n*1960.- El Camp Nou i el seu entorn amb el barri de Les Corts al fons. (Foto: Autor desconegut)\nEl partir inaugural va enfrontar una selecció de Varsòvia amb el Barça i el jugador paraguaià Eulogio Martínez va ser qui va tenir l'honor de marcar el primer gol al nou estadi.\nTenia aquell primer Camp Nou un seguit de caracteristiques que el feien singular a la seva època i que amb el pas del temps es varen anar perdent. Una d'elles era el marcador original, situat a ras de gespa sobre els dos laterals del camp. Era similar a una tanca publicitària allargada i lleugerament inclinada cap a la graderia per facilitar-ne la perfecta visibilitat dels espectadors. Els noms dels dos equips i els números que indicaven els gols apareixien escrits en panells rectangulars i quadrats respectivament i eren canviats a corre-cuita quan es produia algun gol.\nAquest marcador va ser substituït, ja entrats els anys 1970's, per un altre d'electrònic allargat, format per petites bombetes que formaven les lletres. S'estenia sobre les baranes de la part inferior de la segona graderia també als dos laterals del camp. A banda del resultat, hi apareixien també les alineacions, els noms dels golejadors i les substitucions que es produien al llarg del matx. Els diferents trams d'aquest marcador de bombetes eren envoltats de reclams publicitaris.\nUn altre element característic d'aquell Camp Nou era l'entorn de grava que envoltava la gespa del terreny de joc. Aleshores la distància entre les línies de banda i de fons que delimitaven l'espai de joc i el públic era molt més gran que actualment.\n*1972.- La situació de les banquetes amb prou feines permetia la visió del joc. Per això alguns entrenadors com Rinus Michels (a la foto) s'asseien una mica més amunt (Fotos: Soriano Martín)\n*1960's.- Vista de les localitats de tribuna amb cadires de fusta i el petit tram de tercera graderia sota la visera amb les cabines que allotjaven les retransmissions radiofòniques i els periodistes\n*1970's.- Vista del fossat i les noves banquetes amb l'entorn recobert de gres ceràmic.\nEn aquestes graderies hi havia diverses zones de localitats dempeus. Unes eren situades a la part més baixa rera mateix de les porteries. Van ser les últimes localitats dempeus a desaparèixer. L'altra zona per seguir el partit dret era la de general situada a la part superior de la segona graderia en els dos extrems del camp, mentre que a la part més centrada de la lateral s'hi encabia la zona anomenada preferent de peu que era numerada.. L'any 1981 es va començar la substitució de les localitats de peu per seients fins que després de l'ampliacio del 1982 va acabar d'ocupant tot l'aforament amb seients.\nL'any 1974 es va obligar a posar tanques als estadis per evitar les invasions del terreny de joc, mesura que als camps dels paisos europeus ja feia anys que estava en vigor. Al Camp Nou es va optar però, per una altra sol·lució ben diferent que va ser construir un fossat que envoltava tot el terreny de joc i que era protegit per unes baranes de ferro. Tot el voltant del fossat va ser recobert de plaques de ceràmica de l'empresa Gres Català d'un color marronós.\n*1981.- Vista de la zona de localitats de peu del gol sud, mentre ja s'executaven les obres d'ampliació amb la construcció de la tercera graderia.\nQUIOSC DE BEGUDES. Gran Via / Villarroel (1930's-1960's)\n*1936.- El quiosc de begudes rera de la gent fent cua per entrar al Cine Excelsior. (Foto: Carlos Pérez de Rozas)\nUn quiosc de begudes singular fou el que hi hagué a la postguerra sobre el lateral sud de la Gran Via, a la cantonada amb Villarroel, just davant del cinema Excelsior.\nAquest quiosc tenia forma allargada i encabia una barra amb diversos tamborets i un espai cobert a cada banda amb marqueteria de fusta i cadires per al clients.\nVa desaparèixer a començaments dels anys 1960's\n*1951.- El quisoc de Gran Via / Villarroel i la mateixa imatge ampliada abaix. (Foto: J. Francés Estorch / AFB)\n*1951. Una altra imatge del quiosc (Foto: Joan Francés Estorch).\nPublicat per bar.cel.ona.uta a 6:21 1 comentari:\nEtiquetes de comentaris: Anys 1940's, Gran Via Corts Catalanes, Sant Antoni\nPublicat per bar.cel.ona.uta a 6:58 4 comentaris:\nPAVELLÓ DE LA REPÚBLICA FRANCESA. Exposició de 192...\nQUIOSC DE BEGUDES. Gran Via / Villarroel (1930's-1...


INSTITUT RAMON DE LA TORRE: DARRER DIA D'INTERCANVI\nEL NOSTRE DARRER DIA D'INTERCANVI A ALEMANYA I SUÏSSA - UNSER LETZTER TAG DES AUSTAUSCHS IN DEUTSCHLAND UND IN DER SCHWEIZ\nEl passat dimecres 21 va ser el nostre darrer dia d'intercanvi. Tot va començar abans de les vuit del matí, amb el comiat dels nostres companys alemanys a l'institut, que va coincidir amb l'aniversari de l'alumna Alba Arall, a qui tothom va felicitar afectuosament. Enmig d'abraçades i d'algunes llàgrimes ens varem dir adéu o a reveure. A continuació vam carregar el nostre equipatge a l'autocar que ens dugué fins a l'aeroport de Zúrich, on després de facturar les maletes, pujarem un tren rumb al centre de la ciutat. Allí varem aprofitar l'ocasió de caminar i visitar la part més emblemàtica i bonica d'aquesta ciutat helvètica.\nPer una banda s'aproximava l'hora de tornar a l'aeroport i per altra la gana començava a fer rondinar les panxes dels soferts alumnes, així doncs ens dirigirem a fer el nostre darrer àpat plegats en un cèntric restaurant.\nL'hora de tornar s'apropava, així doncs calia dirigir-nos a l'aeroport sense dilacions, per poder tenir temps lliure per fer les darreres compres al duty free i agafar el vol de tornadai. Quan arribà el moment d'embarcar, ens varem trobar amb la desagradable sorpresa del retard del vol. Aquesta circumstància va endarrerir una hora la nostra arribada a Torredembarra. Com us podeu imaginar les ganes de retrobar-nos amb la família va vèncer al cansament i la tristesa de deixar enrere tantes vivències noves.\nUn altre intercanvi exitós amb Alemanya finalitza, però us amoïneu, aviat l'INS Ramon de la Torre posarà fil a l'agulla per tal d'engegar-ne una nova edició.


Anell - Levante-EMV\n15.05.2017 | 18:34\nLa paraula «anell» prové de la forma llatina «anellus», que era un diminutiu de «anus». El seu significat s'associa especialment a un cércol de metall, normalment d'or o de plata, en què a vegades s'incrusten pedres precioses o altres elements, i que es porta al dit amb un valor purament ornamental o com a símbol de poder o d'estatus. La forma circular de l'anell ha donat lloc a un gran nombre de sentits figurats.\nAixí, també rep el nom de «anell» cada un dels segments que componen l'esquelet dels artròpodes. En astrologia també s'usa per a referir-se a les bandes de partícules que giren al voltant d'alguns planetes com si foren diminuts satèl·lits. I ara també s'ha posat en voga l'expressió «anell ciclista» per a referir-se al conjunt de carrils dissenyats per a la circulació de bicicletes que, connectats entre si, solquen les ciutats per a facilitar el desplaçament en este ecològic mitjà de transport.


El turisme fa l’agost per Cap d’Any i omple els hotels de Barcelona | Catalunya | EL PAÍS Catalunya\nEls allotjaments de la ciutat registren una ocupació del 95% fins diumenge\nBarcelona 30 DES 2015 - 22:53\tCET\nLes quatre columnes de Puig i Cadafalch, en el Piromusical de la Mercè. Gianluca Battista\nBarcelona s'ha consolidat com una destinació turística de Cap d'Any. I la prova és que els allotjaments turístics, especialment hotels i apartaments, viuen el que queda de setmana com si fos el cap de setmana d'un mes d'agost, en plena temporada alta. Gairebé tots els establiments, segons les patronals del sector, ja han penjat el cartell de complet. A això hi han contribuït l'inusual clima d'aquest any, l'espectacle de Cap d'Any i l'oferta cultural de la ciutat. A més, les estades seran més llargues perquè la nit de Cap d'Any cau en dijous, fet que permet aprofitar tot el cap de setmana. Aquest any abunden sobretot els turistes europeus, especialment els procedents de França, Regne Unit i els països nòrdics.\nEls allotjaments de Barcelona fregaran a partir d'avui el ple. Segons el gremi sectorial, les reserves indiquen que aquesta nit i pràcticament tot el cap de setmana l'ocupació serà d'entre el 95% i el 96%. Fonts del sector expliquen que els bons resultats del pont de la Puríssima ja auguraven una elevada contractació per Nadal, però finalment s'han superat les previsions. L'ocupació, diuen aquestes fonts, és similar a la d'un cap de setmana d'agost, quan la capital catalana arriba al màxim d'ocupació.\nAquest any hi ha hagut tres factors que han contribuït al ple. L'inusual clima que viu la ciutat l'ha fet més atractiva per a les reserves d'última hora i ha suposat que alguns turistes hagin desistit d'anar a la muntanya. El calendari ha volgut, a més, que Cap d'Any hagi caigut en dijous, per la qual cosa els hotels estan veient com tenen reserves més llargues. I en tercer lloc, el sector creu que Barcelona s'ha consolidat com una destinació per acabar l'any.\n“Fa uns anys els turistes preguntaven perquè no sabien què fer o on anar a celebrar l'arribada de l'Any Nou durant la nit de Cap d'Any. L'espectacle de Cap d'Any de la plaça Espanya anirà molt bé i és un altre atractiu per a la ciutat”, explica el president de l'Associació d'Apartaments Turístics de Barcelona (Apartur), Enrique Alcántara. Després de la segona edició, l'Home del Mil·lenni –que aquest any ha estat substituït per un rellotge virtual projectat a les columnes de Puig i Cadafalch– va aparèixer en diversos mitjans estrangers.\nEls apartaments turístics, de la mateixa manera, estan pràcticament de gom a gom. Alcántara explica que l'ocupació és del 95%, cosa que equival a omplir totes les places. “De vegades queda una nit buida que acaba quedant sense contractar perquè no compensa”, sosté el president d'Apartur.\nSegons l'entitat, aquest Cap d'Any predomina el turisme europeu, especialment de França, Regne Unit i els països nòrdics, després que durant el pont de la Puríssima la ciutat estigués plena sobretot d'italians i turistes de la resta d'Espanya. Alcántara, a més, demana a l'Ajuntament que prengui nota del que passi aquests dies: “La ciutat estarà de gom a gom i no es col·lapsarà com a l'estiu, quan se satura pels viatgers que s'allotgen en hotels de la costa”, adverteix.\nLa cinquena ciutat favorita per Cap d’Any\nBarcelona és la cinquena ciutat del món preferida per als usuaris de la plataforma Airbnb. En concret, 24.000 usuaris han triat la capital catalana per Cap d'Any, només per darrere de Nova York (47.000), París (45.000), Londres (35.000) i Sydney (25.000) i per davant de Berlín, Tòquio, Amsterdam, Roma i Miami, segons el portal. Barcelona ocupa la tercera posició en la classificació europea, en la qual Madrid és novena i Lisboa desena.\nCap d’Any per a tothom


Celebracions – Una mare i la seva tribu\nHe dubtat si calia dir-ho, perquè sent un blog de maternitat, el tema no toca. Però tal com estant anat les coses crec que cal dedicar-hi unes línies per si algú té dubtes. Així que… Demà a casa votarem!!! I us animo a tots a fer el mateix. Hi anirem ben aviat tots tres. Calculo…… Continua llegint Demà a casa votarem!!!\n11 Setembre, 2017 8 Octubre, 2017 Una mare i la seva tribuDeixa un comentari\nEstrenem domini .cat, perquè som un blog de maternitat en català!! I n’estic molt orgullosa. http://www.unamareilasevatribu.cat Quan em plantejava obrir aquest blog vaig pensar: Si les seves primeres paraules van ser en català, si amb la meva parella, els meus pares i els amics propers parlo en català, i sobretot, si al meu fill li…… Continua llegint Estrenem domini .cat!!


Ciències de la naturalesa | Institut Cristòfol Despuig\nMostra de treballs de ciències de 1r d’ESO\nPer a apujar nota, alguns alumnes de 1r d’ESO han fet un treball extraordinari sobre el sistema solar.\nactualitat, Ciències de la naturalesa, ESO, portada alumnat, ciències de la Terra, exposicions, murals 0\nMural d’animals en perill d’extinció\nL’alumnat de 1r d’ESO ha fet el mural Animals in danger on expliquen en anglès la situació d’alguns animals en perill d’extinció.\nactualitat, Anglès, Ciències de la naturalesa, Escola Verda, ESO, portada alumnat, llengües, murals, natura, tallers 0\nPòsters de Biologia fets per 3r d’ESO\nAquí teniu un recull d’imatges de la realització dels pòsters que han fet alumnes de 3r ESO A i B i que es poden veure als passadissos.\nSón un resum gràfic dels temes i continguts que han realitzat durant el primer i segon trimestre i que han treballat les dos últimes setmanes abans de vacances.\nactualitat, Ciències de la naturalesa, ESO, portada alumnat, biologia, cartells, ciències de la Terra, salut 0\nAquests dies es pot veure al vestíbul de l’institut l’exposició “Dones de ciència“.\nAquesta exposició de l’Institut Català de la Dona pretén reconpeixer les aportacions científiques que han fet les primeres dones cinetífiques i tècniques, entre les quals hi ha Juliana Morell, M. Elena Maseras, Dolors Aleu, Manuela Solís, Montserrat Garriga, Margarita Comas, Àngels Ferrer, Maria Capdevila, Adela Simó, Mararita Brender, Maria Lluïsa Canut i Maria Àngels Cardona.\nDescarregueu-vos el fulletó de l’exposició.\nactualitat, batxillerat, Ciències de la naturalesa, Matemàtiques, portada, Tecnologia ciència, diades, exposicions, igualtat 0\nXarrada sobre “Insectes comestibles i impressió 3D” per a l’alumnat de 1r de batxillerat\nDivendres passat dia 5 de febrer, M. Carme Güell Saperas, enginyera química de la URV, va impartir la videoconferència “Insectes comestibles i impressió 3D” per a l’alumnat de 1r de batxillerat Científic-Tecnològic.\nMoltes gràcies, M. Carme: va ser una xarrada molt interessant.\nactualitat, batxillerat, Ciències de la naturalesa, portada, Tecnologia alumnat, ciència, extraescolars, xarrades 0\nXarrada a 1r d’ESO el Dia Internacional de les Dones i les Nenes en la Ciència\nEl dia 11 de febrer, Dia Internacional de les Dones i les Nenes en la Ciència, l’alumnat de 1r d’ESO va tindre l’oportunitat de parlar amb una dona científica: Cecilia Rosales, DVM, PhD del IDIBAPS de l’Hospital Clínic de Barcelona.\nEns va contar la seua… Llegeix més»\nactualitat, Ciències de la naturalesa, ESO, portada alumnat, ciència, diades, extraescolars, xarrades 0\nOnofre Casanova 29\nAlbert Noguera 30\ntutora de 2n ESO D\nMaria José Ruedas 31\ntutora de 2n batx. CNTEC\nRosa Cordón 32\nMarian Rojas 33\nElena Panisello 34\nFermí Santamaria 49\nSònia Querol 54


València intensificarà els controls d'aforament i horaris per a previndre els contagis de Covid - Valencia noticies\nAarón Cano ha anunciat un operatiu d’inspeccions de la Policia Local i Autonòmica fins a final d’any en establiments per a tindre un Nadal segur\nEl regidor de Protecció Ciutadana, Aarón Cano, ha anunciat este matí que la Policia Local reforzarà la coordinació amb la Policia Autonòmica per a intensificar els controls relacionats amb el compliment de les normes de prevenció de la Covid en els establiments vinculats a l’oci nocturn. Així ho ha comunicat l’edil després de la reunió que ha mantingut amb el secretari autonòmic de Seguretat i Emergències de la Generalitat Valenciana, José María Ángel, els responsables de la Unitat Adscrita de la Policia de la Generalitat i el comissari principal cap de la Policia Local de València, José Vicente Herrera.\nEn la trobada, Cano i Ángel han establit un calendari d’actuacions de la Policia Local i l’Autonòmica en aquells locals d’oci en els quals s’ha detectat un increment de l’afluència de públic des que es va normalitzar l’activitat a les ciutats. “Hem fixat un calendari d’actuacions d’açí al Nadal perquè del que es tracta és de tindre un Nadal segur. Per a nosaltres és important tant des del punt de vista social, perquè no ens podem permetre el luxe de tenir altre Nadal com les passades i les seues conseqüències, com des del punt de vista econòmic”, ha assegurat el regidor de Protecció Ciutadana.\nEn este sentit, les dos administracions reforçaran la col·laboració per a fixar “marcs de seguretat” en el qual s’intensifiquen tant els controls d’aforament, d’horari i de compliment de les normes sanitàries enfront de la Covid. Per a això, s’ha previst un operatiu policial conjunt amb caràcter dissuasiu, ja que l’objectiu de les institucions és garantir la seguretat de totes les persones. “No busquem la sanció, sinó la protecció fins i tot del que incompleix la norma”, ha continuat Cano, qui ha afegit que sí que hi haurà sancions per a aquells locals “que pensen que les normes són flexibles i que les poden adaptar segons les seues necessitats. Les normes són iguals per a tots i les fem complir per igual a tothom. Serem més contundents en este control de l’oci nocturn perquè pot ser que hi haja algú que es puga escapar de les normes”, ha subratllat.\nPer part seua, el secretari autonòmic de Seguretat i Emergències ha assegurat que els controls fins a final d’any es prioritzaran en aquells punts on s’ha detectat una major afluència de públic. “Hem mirat la ciutat en un mapa per a veure on hi ha més concentració dels usuaris tant de discoteques com de pubs o fins i tot de restauració i, a partir d’aquí, continuar aplicant el treball que es feia. És veritat que probablement alguns dels establiments públics des que hem regularitzat la nostra activitat a les ciutats tenen més concurrència que uns altres. I este és el diagnòstic que ens establirà la prioritat dels operatius”, ha indicat Ángel a l’eixida de la reunió.\nÁngel ha recalcat que es realitzarà una activitat selectiva “perquè es tracta de fer un treball pedagògic: recordar als ciutadans les mesures per a minimitzar la pandèmia i traslladar als propietaris dels establiments l’estricte compliment dels aforaments, de l’horari i la conveniència d’evitar el trànsit dels ciutadans a l’entrada i sortida perquè això ocasiona problemes de convivència amb els veïns. Es tracta de començar a traslladar una acció efectiva davant dels ciutadans perquè a final d’any puguem tornar a reunir-nos en les festes”, ha conclòs.\nCs denuncia que Urbanisme permetrà derrocar l’antic Cinema *Metropol en contra dels criteris de l’alcalde


Redacció 21/05/2017 - 14.05 Actualitzat 21/05/2017 - 15.44\nEn menys d'un any, sis persones d'origen dominicà han estat assassinades a l'àrea metropolitana de Barcelona, i es creu que almenys n'hi hauria dues més d'amenaçades de mort que a hores d'ara s'amaguen en algun lloc desconegut.\nUn grup específic d'homicidis dels Mossos d'Esquadra investiga aquesta escalada de violència, en què encara no s'ha pogut detenir cap responsable. Al darrere hi podria haver revenges per robatoris de droga o represàlies d'altres conflictes que arrosseguen del seu país d'origen.\nTV3 ha localitzat un extraficant de droga, del mateix origen que les víctimes, que coneix de primera mà els codis de conducta d'aquests individus i sap com es mouen per la ciutat.\nReconeix que un dels motius dels assassinats és el robatori d'una partida de droga provinent d'Holanda. Però explica que no és l'únic.\n"No tot és per la droga. Són sis morts, però hi ha casos personals, amb problemes que venen d'allà i han xocat aquí."\nAquest extraficant parla d'enemistats personals:\n"Hem tingut problemes a Santo Domingo, no ens hem vist i hem xocat aquí com a enemics a Barcelona."\nExecucions a sang freda i apuntant directament al cap. No formen part de bandes llatines, sinó de "coros", colles d'amics, en l'argot dominicà, que, en aquest cas, es dediquen a la delinqüència i al tràfic de drogues.\n"Venjança, respecte al carrer, algú li va faltar el respecte a algú. En el nostre ambient es diu que qui la fa la paga. És una manera de pagar. Amb la mort."\nLa violència extrema s'explica per un motiu: evitar represàlies.\n"Si t'has d'enfrontar a un delinqüent, ho has de preveure bé. Has d'assegurar el tret al cap i que no et matin a tu."\nLa majoria dels morts eren delinqüents fitxats per les autoritats dominicanes, i alguns, fins i tot, tenien una ordre de recerca i captura per homicidi al seu país d'origen, com assegura el seu entorn. El principal obstacle, però, és identificar els presumptes sicaris, als quals recorren habitualment aquests grups. Normalment, entren al país amb documentació falsa i en surten ràpidament.\n"Contractar un sicari. Que es carregui qui s'hagi de carregar. I que marxi."\nSis morts en menys d'un any\nEl Turco, com se'l coneixia, va ser la primera víctima, en aquesta discoteca de Barcelona, ara fa més d'un any. La mort estaria relacionada amb una picabaralla d'aquella mateixa nit i es desvincularia de la resta de víctimes.\nUns mesos després, apareixia mort, a dins d'un cotxe a l'Hospitalet de Llobregat, el Maestro Huella. Suposadament, arrossegava desavinences amb altres individus des dels barris marginals de Santo Domingo, on ja hi hauria hagut algunes morts. Es coneixia, encara que hi tenia algunes diferències, amb Pinto, que tenia molts enemics i seria la tercera víctima.\nL'1 de gener, en plena avinguda Meridiana de Barcelona, un home va disparar diversos trets a Pinto quan era dins un cotxe i el va matar. Un dels motius era el robatori d'una partida de droga provinent d'Holanda, però no pas l'únic. Ens ho assegura aquest extraficant de droga que, tot i no tenir cap vinculació amb els crims, coneixia de prop les víctimes i la manera de fer d'aquests grups.\nAl març apareixia una altra víctima en un descampat de Sant Joan Despí, amb les mans lligades a l'esquena i amb un tret al cap. El que va disparar, probablement, també era un sicari que ja hauria deixat el país. Una forma habitual de revenja que utilitzen aquests grups.\nFa unes setmanes, un doble crim al barri de Sant Cosme, al Prat de Llobregat, acabava amb la vida d'Ian Carlitos i Joel, i deixava una dona ferida de bala. Ara, TV3 ha pogut saber que algú hauria informat els rivals del lloc on s'amagaven. De fet, davant d'aquesta escalada de violència, sabem que hi ha almenys dues persones més amenaçades que a hores d'ara estarien amagades.\nPreocupació al consolat\nLa mort de sis dominicans en menys d'un any preocupa el consolat de la República Dominicana, que està impulsant iniciatives per evitar que s'identifiqui la comunitat amb la delinqüència, com ara promoure un fòrum entre els ajuntaments de les ciutats on hi ha més dominicans i les autoritats per fomentar valors comuns. A Catalunya hi viuen més de 30.000 dominicans.\nSis morts d'origen dominicà en menys d'un any: drogues, revenges, no complir el codi del carrer i problemes arrossegats des de Repúblic Dominicana


PENYA CICLISTA CIT TERRASSA: de juny 2012\nSortida pel Berguedà - 16 de Juny\nEn Joan i Josep varen fer una sortideta pel Berguedà de no res, poca cosa...\nVilada- La Nou de Berguedà - Malanyeu - Tèrmica de Cercs - Figols - Vallcebre - Mines de Fumanya - Coll de Pradell - Coll de la Trapa - Saldes- Coll de Maçaners - Guardiola de Berguedà - Sant Julià de Cerdanyola - Collada Sobirana - La Pobla de Lillet - Coll de Sant Jaume de Frontanyà - Borredà - Vilada.\nTOTAL quilòmetres: 110.\nTOTAL desnivell: 3.030 metres.\nAl Àlbum de Picasa trobareu una mostra de fotografies que van fer. Les seves fotos han sigut ampliades amb unes quantes fetes per mi, cal dir que amb les fotos no es pot arribar a imaginar com de dur que es aquest coll de Pradell, dir dur potser hem quedaré curt, vaig voler veure "in person" la bestiola i he de dir que son mereixedors de "un aplausss"...\nHo haveu vist, sobren les paraules...\nPublicat per CIT TERRASSA a 22:30 Cap comentari:\n3 Nacions de Puigcerdà - 17 de Juny\nEl diumenge 17 de Juny, 5 companys de la Penya vam participar en la 3 Nacions a Puigcerdà, 3 de nosaltres ens estrenàvem en la marxa i vam poder gaudir tots plegats per sort d'un dia ben maco, amb força sol i cap núvol, que van fer que arribéssim als 30 graus tot pujant el port d'Envalira.\nAl arribar a la Seu d'Urgell hi va haver una caiguda múltiple en la que per sort i per ben poc no ens vam veure involucrats, ja que fins allà s'hi arriba volant a velocitats força altes els primers 50 quilòmetres, llavors des de la Seu fins la frontera Andorrana amb obres a la carretera que ens van fer anar amb molt de compte. El primer avituallament al camp del Comú d'Andorra, ben complert i on per primera vegada en una marxa hi vaig veure "pollastre" per menjar i agafar forces ja que dintre d'Andorra ja no perdona i a les Escaldes ja pica ben amunt. Pocs descansos i l'altre mur es planteja a l'alçada del Santuari de Meritxell amb percentatges del 12%, dos avituallaments més pel camí i els últims quilòmetres d'Envalira que no s'acaben mai, però mai és mai, deu n'hi do, veus les antenes allà dalt, sí, però no s'acosten, fins que al final quan ja ho deixes per perdut amb tantes "paelles" i giravolts veus l'avituallament, llavors si que ja hi ets i vaig fer cas a la Dolors que em va recomanar un bon tall de meló i cal dir que amb tota la raó del mon, foto de rigor tant aquí com al següent port el de Puymorens i cap a Puigcerdà, per cert, els Francesos ja podrien començar a pensar una mica en arreglar la carretera que esta plena de bonys i apedaçada.\nJohn 4 hores i 36 minuts (3er classificat en la seva categoria), Toni 5 hores i 1 minut, Ramón 5 hores i 6 minuts, Carles 5 hores i 37 minuts i en Jordi 6 hores i 13 minuts.\nPodeu veure unes quantes fotografies de la marxa i del dissabte al àlbum Picasa.\nPublicat per CIT TERRASSA a 23:37 Cap comentari:\nFotos sortida num.15 - El Brull i Calders\nJa teniu les fotografies penjades a PICASA de les sortides del diumenge a El Brull i Calders\nPublicat per CIT TERRASSA a 21:47 Cap comentari:\nSenyors.... Noticia!!! Canvi de lideratge a la colla A, en TOWERS no ha sortit, això fa que sigui primer a la classificació en John, i a sobre en Mike ha quedat segon classificat en la seva categoria en la marxa de "La Bonaigua", Congratulations.\nPublicat per CIT TERRASSA a 22:23 Cap comentari:


Política Social farà un seguiment de les residències de gent gran | Ràdio Calella Televisió\nDavant la pandèmia del coronavirus l’Ajuntament vol posar el focus en les residències d’avis, un dels col·lectius més vulnerables en aquesta situació sanitària. Des d’aquesta setmana el Comitè de Crisi ha encarregat a Política Social realitzar un informe de totes les residències de gent gran de la ciutat per detectar com estan i les necessites o mancances que puguin tenir. L’objectiu és tenir una mira, real, actualitzada i al màxim de precisa, de les residències calellenques per saber com estan i com les poden ajudar des del consistori.\nEls tècnics de política social visitaran els cinc centres calellencs per a gent gran per conèixer el seu estat actual i detectar si tenen alguna necessitat urgent. D’aquesta manera l’Ajuntament vol tenir informació de primera mà i saber si les residències ofereixen l’atenció a les persones que hi viuen amb les condicions que la situació requereix, i si calgués, col·laborar en tot allò de primera necessitat pel benestar de les persones grans.\nEn total a Calella hi ha al voltant de 360 persones vivint en les cinc residències de gent gran.\nSegüent IRONMAN posposa a l’octubre el 70.3 Barcelona\nAnterior L’Ajuntament reparteix 338 targetes moneder a famílies beneficiàries de beques menjador


Poesia al Mut, quatre veus reconegudes de la poesia catalana. Festival nacional de poesia\nIniciFestival Nacional de PoesiaTrinidad Sotos: “La mirada del poeta és com un pinzell”. Festival nacional de poesia\nDivendres, 23 octubre 2015 14:01\nEscrit per Aina Torres\nRosina Ballester, Joan Carles González Pujalte, Jordi Pàmias i Jaume Pérez Montaner (finalment Silvie Rothkovic no podrà ser-hi) recitaran junts al Festival nacional de poesia. Serà en l’acte Poesia al Mut d’avui divendres 23 d’octubre a les 19.30 h a El MUT- la Cafeta Gastronòmica del Casal Torreblanca de Sant Cugat. Una bona oportunitat per escoltar quatre veus reconegudes de la poesia catalana. Coneguem-les una mica més:\nRosina Ballester, va néixer el 1949 a les Borges del Camp. Ha publicat sis llibres de poesia en català. Va publicar el seu primer poemari en llengua catalana l’any 2003, La dormició (Emboscall). Després va venir Matèria (Emboscall, 2004); Violència intervinguda (Premis Literaris de Cadaqués-Rosa Leveroni de poesia. Proa 2006); La Reixa (Emboscall, 2008; disponible en format digital obert en PDF i en EPUB); Vestigis (Parc Taulí de poesia. Pagès editors, 2010), i Els dies foscos (Emboscall, 2013).\nJoan Carles González Pujalte, va néixer el 1963 a Mataró. Ha publicat una quinzena de llibres de poesia i ha rebut premis literaris, com el Salvador Espriu de poesia de Calafell el 1996 amb Nicotina als llavis; el Miquel Martí i Pol de la Universitat Autònoma de Barcelona el 1999 amb L'angle humà; el Parc Taulí de poesia el 1999 amb Aire i matèries; el Ciutat d'Igualada-Joan Llacuna de poesia el 2000 amb Nu baixant l'escala; el Vila de Mislata de poesia mediterrània del segle XXI el 2000 amb L'hoste anònim; el Ciutat d'Olot-Joan Teixidor de poesia el 2001 amb L'hora de Balthus; el 25 d'abril de poesia de la vila de Benissa el 2001 amb Manyà de tenebres; el Vila de Martorell de poesia el 2004 amb No alimenteu els coloms; el 25 d'abril de poesia de la vila de Benissa el 2010 amb Els carnavals òrfics, i el Recull-Benet Ribas de poesia el 2014 amb Les coses i els miratges.\nJordi Pàmias, nascut el 1938 a Guissona. Ha publicat més d’una vintena de llibres de poesia i ha guanyat premis literaris com el Joan Salvat-Papasseit el 1969 amb La meva casa; el Màrius Torres el 1971 amb Fantasia per a ús de la gent sàvia; el Carles Riba el 1978 amb Flauta del sol; el Vila de Martorell de poesia el 1984 amb Lluna d'estiu; el Flor Natural als Jocs Florals de Barcelona el 1984; els Premis Octubre-Vicent Andrés Estellés de poesia el 1985 amb Àmfora grega; el Viola d'Or i Argent als Jocs Florals de Barcelona el 1987; l’Englantina d'Or als Jocs Florals de Barcelona el 1988; el Ciutat de Palma el 1991 amb Entre el record i el somni; els Premis Literaris de Girona-Miquel de Palol de poesia el 2001 i el Cavall Verd-Josep M. Llompart de poesia el 2002 amb Narcís i l'altre, i el Premi de la Crítica Catalana de poesia i el Crítica Serra d'Or de poesia el 2005 amb Terra Cansada.\nJaume Pérez Montaner, nascut el 1938 a L'Alfàs del Pi. Ha publicat una quinzena de llibres de poesia i ha obtingut premis literaris com el València de Literatura-poesia el 1980 amb Museu de cendres; el Ciutat de València-Roís de Corella de poesia el 1985 amb L'heura del desig; el Vicent Andrés Estelles de poesia de Burjassot el 1993 i el Crítica dels Escriptors Valencians de poesia el 1995 amb Fronteres; el Crítica dels Escriptors Valencians de poesia el 1993 amb Màscares; l’Ausiàs March de poesia de Gandia el 1995 amb L'oblit; el Benvingut Oliver de poesia de Catarroja el 2008 i el Crítica dels Escriptors Valencians de poesia el 2010 amb Solatge, i el Vicent Andrés Estelles de poesia de Burjassot el 2014 amb La casa buida. El 2014 va rebre el Premi Jaume Fuster a la trajectòria.\nMés informació del Festival nacional de poesia, aquí.\nLlegit 705 vegades\tDarrera modificació el Divendres, 30 octubre 2015 09:48\nPublicat a Festival Nacional de Poesia 2015


Karlos Arguiñano critica els polítics i deixa clar quin partit vota\nKarlos Arguiñano a 'La Sexta Noche' - La Sexta\nEl cuiner envia un dard enverinat a la classe política actual i revela quina ideologia té\nKarlos Arguiñano ha concedit una entrevista a La Sexta Noche que ha aprofitat per revelar quina és la seva ideologia i què pensa sobre la feina dels polítics actuals. Molt crític i sincer com sempre, el cuiner reconeixia que ser empresari no ha fet que segueixi tenint una tendència cap a l’esquerra política: “Jo vinc del metall, del món obrer. M’he fet empresari, però encara tinc el punt de rojillo que tenia amb 16 anys”.\nPrecisament la política era el tema sobre el que més va discutir amb el seu pare: “Era un home molt pobre i, alhora, era de dretes. Jo mai no ho vaig entendre… El meu pare era de la División Azul i em negava l’Holocaust entre crits. Li vaig dir més d’una vegada que encara sort que van guanyar la guerra, perquè no sabia què hauria estat de nosaltres llavors. Nosaltres discutíem molt, però no renego d’ell perquè era un home increïble… que es va equivocar en aquest sentit”.\nKarlos Arguiñano, entrevistat a La Sexta Noche\nI què pensa sobre la feina que fan els partits polítics actualment? Karlos Arguiñano deixa clar que està desencantat: “No veig que els nostres dirigents estiguin units o puguin arribar a unir-se temporalment a favor del bé comú. L’única cosa que fan és buscar el bé propi o el bé dels seus propis partits. No s’uneixen ni tan sols durant una pandèmia! Jo el que faria seria canviar-los a tots i posar polítics nous. Crec que el problema de la classe política és que no han estat empresaris ni han creat llocs de feina”.\nMolts es preguntaven si algun partit polític li hauria demanat que s’unís a les seves files, tenint en compte la gran tirada mediàtica que té. Arguiñano té clar, però, que la seva resposta seria negativa: “Mai no m’he vist temptat a entrar en política. Mai no m’ho he plantejat i tampoc no m’ho han ofert. Amb mi diuen que s’ha perdut un gran sacerdot pels sermons que pronuncio”.\nciutadà Desembre 06, 2021 | 12:10\nEl pare de Karlos Arguiñano va ser de la "División Azul"?. Doncs noi, jo també em dic Carles i el meu pare també ho va ser. I n'he patit les conseqüències.\nPep Desembre 06, 2021 | 16:43


Hem ampliat les nostres instal·lacions amb una màquina de sintetitzats de Cr-Co | J.M. Pelegrí\nEn JM Pelegrí estem constantment invertint en tècniques avançades per poder oferir als nostres clients, però sobretot als seus pacients, el millor servei, qualitat i professionalitat.\nAmb l’afany d’oferir el millor de nosaltres, hem ampliat les nostres instal·lacions amb una nova sala de fabricació additiva.\nRecentment, hem afegit el sinteritzat en pròtesis fixes. Es tracta d’un sistema de fabricació additiva gràcies a la sintetització per multilàser amb impressió 3D de crom-cobalt amb tots els materials certificats. Això ens permet la realització de ponts, corones i tota mena d’estructures amb el màxim resultat funcional.


Biblioteca Jaume Vicens i Vives - Roses - Dossier de premsa - Tennessee Williams marca l'oferta teatral a Roses\nTennessee Williams marca l'oferta teatral a Roses\n23 de setembre de 2016 | El Punt\n‘El test' i Albert Pla també destaquen en la programació del Teatre Municipal\nEl Teatre Municipal de Roses va presentar ahir la programació de la nova temporada, que d'octubre a desembre portarà a l'escenari una quinzena d'espectacles teatrals i musicals. L'eclecticisme d'Albert Pla, l'adaptació de l'obra de Tennessee Williams Un tramvia anomenat desig i la gens senzilla elecció que planteja El test són alguns dels plats forts que formen part de la programació.\nPel que fa a l'oferta teatral, hi ha un nom propi que destaca per damunt de tot: Tennessee Williams. El cèlebre dramaturg nord-americà és l'autor de dues adaptacions que porten a terme companyies catalanes. Per una banda, Figuretes de vidre(The glass menagerie), de la companyia Tequatre, amb direcció d'Àngels ...


El Matí Digital - A l’ombra del temps\nFragment de la coberta\nReviure és retrobar-se, és enfrontar de nou una situació, com li succeeix al protagonista de "A l’ombra del temps"\nQualsevol entès en literatura, si és possible entendre-la en la seva totalitat, o erudit, crític literari o simplement amant d’aquesta, convindria que l’ésser humà tendeix a la creació, més ben dit, a la recreació de les seves inquietuds, pors i anhels mitjançant l’art. Cadascú té una forma diferent d’exterioritzar el seu món interior: pintura, arquitectura, música, món tèxtil, , escultura, orfebreria, literatura... Per mi, com a filòloga amant de les lletres trobo en qualsevol manifestació literària una peça d’art ja sigui en prosa, en poesia o variants d’ambdues. En el gènere prosaic és pot dir que la novel·la és un fantàstic espai d’expressió, de retrobament, de reflexió i de perdó. Per les seves característiques la novel·la permet l’aturada en el detall, la filigrana descriptiva i sobretot un tempo lent i contemplatiu on l’escriptor pot transcriure els seus records, convertint l’escrit en un buidatge personal. Efectivament, la novel·la és un gènere de ficció—que no ho és1?—però amb una connexió immediata amb la realitat. Tal és així—i no considero agosarada aquesta afirmació—que la novel·la permet en l’àmbit de la ficció un emplaçament de comprensió de la realitat: reviure per comprendre, escriure-ho per justificar-se. Reviure és retrobar-se, és enfrontar de nou una situació, com li succeeix al protagonista de "A l’ombra del temps".\nDe la mateixa manera, qualsevol entès en literatura catalana—i sempre amb una visió i opinió objectives—també convergiria amb la idea de que sense excepció la producció literària catalana gira, irremeiablement, al voltant d’un sol eix vertebrador al qual tota la resta d’elements s’annexionen: lo català. Fins i tot en poesia, on de manera incontestable l’amor esdevé el pinacle temàtic universal, l’element català estableix una dialèctica amb els temes més rellevants, imposant-se sovint per sobre2. Bé ho diu una cançó del grup català Els Catarres “tenim el cor dividit entre l’amor i el país, la pàtria contra el desig”. Així que des de l’inconfusible “Disuélvanse”—mot d’apertura del text—el lector ja sap amb força precisió dels temes sobre els que llegirà. On radica, doncs, l’interès de llegir sempre sobre el mateix? Doncs, precisament, la recerca de respostes sobre unes inquietuds que solen ser coincidents. Bé que els llibres de cavallers han estat la primera mostra de prosa de ficció i que han perpetuat una línia que no serà trencada—tot i que jo no parlaria de ruptura si més no, més bé de canvi—amb la publicació de El Quixot. Així, el tema és comú, la forma, el com, és el que realment atrau la lectura de qualsevol obra.\nEl temps és vèrtex temàtic des d’on es desembanyonen els temes inserits en les anècdotes de la novel·la. I els temes no són pas pocs! "A l’ombra del temps" és un tractat de la llengua—fins i tot amb referències fonètiques3—un catàleg d’obres i autors rellevants de la literatura universal, un recorregut genealògic, una revisió de l’ètica i valors, un reconeixement de la religió i la manera d’entendre el món, un recull de tradicions i costums populars i sobretot una resposta política i una reformulació històrica. Però sobretot és una novel·la d’aprenentatge, d’iniciació i seguiment, i no només dels personatges sinó també del mateix autor que demostra una actitud excessivament paternalista a les primeres pàgines i poc a poc, com a Niebla de Unamuno, els personatges prenen el relleu, es fan amos de les seves veus i relligant la història on el narrador que subjectava fermament els fils els deixa anar i va acaronant els seus fills—com desdoblaments del seu jo i com a mostres autèntiques de la seva\nbiografia—de tant en tant, fins fer-se invisible. És en aquest punt quan la Novel·la—en majúscules, sí—pren possessió del seu paper i convida al narrador a ser espectador de les seves vivències per a que es retrobi amb elles, per a que les revisi, les comprengui i les assimili. És també una novel·la d’amor i de mort, doncs són temes estrella en el repertori d’inquietuds humanes. A través de l’Oriol ens replantegem—ja juntament amb l’autor—el sentit de la vida i el temps que tenim per viure sense intentar comprendre-la. L’acció es subjuga a la descripció i al llenguatge altament poètic—l’autor té traces de poeta—i fluctua entre un sentiment de vida i un sentiment contestatari polític. Potser en un principi, l’autor—que no vol relegar la seva condició de creador i quedar com a un narrador heterodiegètic extradiegètic—busca la identificació, la connexió amb un públic català que es senti reflectit en una època i un context determinats, però a mesura que avança la narració es desprèn d’aquest fruit literari i el pren com el que és: un indret per la reflexió i el perdó. L’Anna és una metàfora de la vida des de la tendresa i ingenuïtat de la iniciació en l’amor, en la gelosia, en la felicitat, en la solitud, en la necessitat d’algú, en la companyia, en el goig de compartir, en la amistat, fins tot allò que omple de sentit el viure. L’Anna és una paràbola que explica la intensitat dels fets en el transcórrer del temps, perquè al cap i a la fi el temps, sigui a l’ombra o sigui a plena llum, és el que marca la existència humana.\n"A l’ombra del temps" no es pot considerar una novel·la a l'ús, no en els paràmetres estrictes en els que els crítics literaris descriuen el terme “novel·la”, potser és perquè la mania d’engarjolar les coses en estaments tancats i independents sovint no és prou adient—ni factible. Història, política, amor, humor es barregen com gresol representatiu de la vida humana. De tal manera, jo tampoc he volgut fer una ressenya tradicional esmentant les coses típiques i desfent-me en lloances o criticant els aspectes menys encertats de l’obra i el seu autor. Demano perdó si el lector d’aquest text volia trobar en les meves línies un resum de la novel·la o una apreciació de si m’havia agradat o no, no és pas això, em sap greu, però abans de que comencin a titllar-me d’incompetent, llegeixin "A l’ombra del temps" i provin de fer en unes línies, un esbós tan sols de tot l’entrellat que s’amaga en aquesta obra inicial de Josep Maria Huguet i així potser comprenguin a una humil lectora.


Bancaixa presenta, a Saragossa, el concert “Retaule de Nadal” - Prensa Fundación Bancaja\nBancaixa presenta, a Saragossa, el concert “Retaule de Nadal”\nEl concert nadalenc de Bancaixa, Retaule de Nadal, arriba per primera vegada a la ciutat de Saragossa i ho fa de la mà d’una agrupació musical formada per quatre vocals i dos pianistes.\nEl concert tindrà lloc a les 19.30 hores de demà al Conservatori Superior de Música d’Aragó. El repertori de l’audició comparteix l’esperit nadalenc propi d’estes dates. El recital està organitzat en dues parts. En la primera, Francisca Ortí Viñes (soprano), Pilar Aznar ( mezzosoprano), Pedro Castro (tenor), Augusto Val ( baix-baríton), Carmen Mayo (piano) i Moon Chang-Rok (piano) interpretaran els Valsos d’amor Liebeslieder Walzer OP. 52 , de Johannes Brahms. En la segona, els quatre vocals i els dos pianistes interpretaran nadales i cançons típicament nadalenques de diferents tradicions musicals. Seran 13 peces que recullen la tradició nadalenca de diferents punts del món: Campanas de Navidad (Argentina), Las estrellas del cielo (Veneçuela), Les anges dans nos campagnes (França), Villancico Mexicano (Mèxic)) i d’Espanya, El chiquirritín, Sant <?xml:namespace prefix = st1 />Josep es fa vellet, A la nanita nana, o Los Campanilleros. El concert finalitzarà amb la interpretació de White Christmas, d’Irving Berlín.\nBancaixa organitza el Retaule de Nadal des de 1972. Estos concerts han adquirit un gran arrelament i s’han convertit en una iniciativa bandera de l’Obra Social de l’Entitat. El 2002 es va programar per primera vegada fora de la Comunitat Valenciana, i progressivament, l’activitat ha anat estenent-se fins cobrir la pràctica totalitat del territori nacional. El 2008 ciutats com València, Oviedo, Lleida, Palma, Barcelona o Madrid albergaran el tradicional Concert de Nadal de Bancaixa.\nEl concert és d’entrada gratuïta, encara que amb aforament limitat a la capacitat de la sala. Els periodistes que ho desitgen estan invitats a assistir.


El cabell i la tardor | CalaixWebloc\n← 70 Anys dels bombardeigs franquistes sobre El Penedès (1937-1939)\nEl cabell i la tardor\nAcabat l’estiu, arriba el problema dels cabells danyats pel sol, el mar i les piscines. Qui no va ser previsor al començar l’estiu, avui es pot trobar amb un cabell amb aspecte SEC, DESCOLORIT i DESNODRIT; un cabell amb necessitats al qual se li ha de retornar un aspecte brillant i sa.\nEn primer lloc, cal dir que el nostre perruquer/a sempre serà la persona més indicada, com a professional, per indicar el millor tractament per a la reparació del nostre cabell; així doncs, la millor manera de solucionar el problema és que sigui ell o ella qui ens assessori.\nPerquè la nostra imatge sigui immillorable, un bon consell seria començar amb un tractament profund d’HIDRATACIÓ, que pot consistir en un xampú i una mascareta hidratant per a cabells castigats; que podem substituir o alternar amb BANYS D’OLI ESPECIAL. Aquests olis especials són molt hidratants i no greixen el cabell, penetren al seu interior, aporten lluentor i elasticitat i regeneren la cutícula. NO S’HA DE FER SERVIR OLI D’OLIVA, perquè no és el més indicat i ens aportaria massa greix al cabell i al cuir cabellut.\nUn altre consell seria utilitzar bons productes. Generalment, els professionals de la perruqueria són els qui coneixen millor que ningú el cabell dels seus clients i saben aconsellar què és el més indicat per a cadascú, segons la seva estructura i estat. Tots tenim productes a casa per a rentar i condicionar el cabell, però gairebé mai són els adequats, ja que els escollim nosaltres mateixos, sense conèixer en realitat quin és el problema capil·lar que tenim. Sempre serà millor que ens aconselli el nostre professional de confiança a l’hora de comprar i utilitzar els productes de perruqueria que necessitem per casa. Quan els resultats siguin visibles i els problemes es vagin solucionant, segurament el producte aconsellat NO ENS RESULTARÀ CAR; però, si el producte utilitzat, per barat que sigui, no ens soluciona el problema, SÍ QUE SERÀ CAR.\nTambé cal aprofitar el canvi d’estació per retallar el cabell, sanejar-lo i, si és possible, canviar una mica d’imatge amb un nou tallat i pentinat. Es pot aprofitar l’ocasió per canviar de color, amb tons que ens afavoreixin i comprovar que el nou color no ens castiga el cabell, ja que, ben al contrari del que molta gent pensa, els tints de qualitat professional aporten més lluentor i complexos vitamínics.\nCal recordar que en aquesta època es produeix una caiguda de cabell més abundant que habitualment; en aquest cas, és millor no esperar que empitjori i solucionar-la de seguida.\nEn definitiva, un cabell vistós, brillant i ben nodrit, llueix moltíssim. Amb bons xampús, condicionadors per a cada tipus, mascaretes o tractaments de nutrició o hidratació i l’assessorament dels perruquers/es professionals, el nostre cabell tornarà a lluir com ens agrada.\nAnar macos per la vida no costa tant.\nPascual Sancá, estilista.\nBy calaixinformatiu  Posted in cuida't\t Etiquetat cabell sa, calaix de sastre, cuida't, El cabell i la tardor


FANGS COMUNS EN EL BUDISME - BUDISME - 2022\nEl significat dels mudes a l'art budista\nEls budes i els bodhisattvas sovint es representen en l'art budista amb gestos de mà estilitzats anomenats mudras. La paraula "mudra" és sànscrita per a "segell" o "signe", i cada mudra té un significat específic. Els budistes de vegades utilitzen aquests gestos simbòlics durant els rituals i la meditació. La llista que segueix és una guia per a les mudes comunes.\nEl Buda de Tian Tan de l'illa de Lantau, a Hong Kong, mostra el mudra abhaya.\nWouter Tolenaars / Dreamstime.com\nL’abhaya mudra és la mà dreta oberta, la palmera cap a fora, els dits apuntant cap amunt, elevats fins a l’alçada de l’espatlla. Abhaya representa la realització de la il·luminació i significa Buda immediatament després de la seva il·luminació. El buddha dhyani Amoghasiddhi sovint es mostra amb el mudra abhaya.\nMolt sovint es representen buddhas i bodhisattvas amb la mà dreta en abhaya i la mà esquerra en la vara mudra. Vegeu, per exemple, el Gran Buda de Lingshan.\nAquest buda mostra el mudra anjali.\nRebecca Sheehan / Dreamstime.com\nEls occidentals associen aquest gest amb l'oració, però en el budisme, el mudra anjali representa la "naturalesa" (tathata): la veritable naturalesa de totes les coses, més enllà de la distinció.\nEl Buda toca la terra al mudra bhumisparsha.\nAkuppa / Flickr.com, Llicència de Creative Commons\nEl mudra bhumisparsha també s'anomena mudra "testimoni terrestre". En aquest mudra, la mà esquerra recolza el palmell a la falda i la mà dreta arriba sobre el genoll cap a la terra. El mudra recorda la història de la il·luminació històrica de Buda quan va demanar a la terra que donés testimoni de la seva dignitat de convertir-se en buda.\nEl mudra bhumisparsha representa la inhabilitació i està associat amb el buddha dhyani Akshobhya així com amb el Buda històric.\nUn Buda a Wat Khao Sukim, Tailàndia, mostra el mudra dharmachakra.\nclayirving / flickr.com, llicència de Creative Commons\nAl mudra dharmachakra, els polzes i els dits índexs de les dues mans es toquen i formen un cercle i els cercles es toquen. Els altres tres dits de cada mà s’allarguen. Sovint es gira el palmell esquerre cap al cos i el palmell dret allunyat del cos.\n"Dharmachakra" significa "roda del Dharma". Aquest mudra recorda el primer sermó de Buda, que a vegades es coneix com el gir de la roda del Dharma. També representa la unió de mitjans hàbils (upaya) i saviesa (prajna).\nAquest mudra també s’associa amb el dhyani Buddha Vairocana.\nAquest Buda Vairocana mostra el mudra de la saviesa suprema.\npressapochista / flickr.com, Llicència de Creative Commons\nAl vajra mudra, el dit índex dret s’embolica amb la mà esquerra. Aquest mudra també s’anomena mudra bodhyangi, el mudra de la saviesa suprema o el puny de la saviesa mudra. Hi ha múltiples interpretacions d’aquest mudra. Per exemple, el dit índex dret pot representar saviesa, amagada pel món de les aparences (la mà esquerra). Al budisme Vajrayana, el gest representa la unió de principis masculins i femenins.\nLes mans d'aquesta estàtua es troben al mudra vajrapradama.\nCeba / Dreamstime.com\nAl mudra vajrapradama, es creuen els dits de les mans. Representa una confiança inquebrantable.\nUn buda amb la mà dreta que mostra la vara mudra.\ntrue2source / flickr.com, llicència de Creative Commons\nA la vara mudra, la mà oberta es manté amb la palma cap a fora, amb els dits apuntant cap avall. Aquesta pot ser la mà dreta, tot i que quan es combina la vara mudra amb l'abhaya mudra, la mà dreta es troba en abhaya i la mà esquerra està en varada.\nLa vaga mudra representa la compassió i l’acceptació de desitjos. Està associat al dhyani Buda Ratnasambhava.\nUn buda a Bangkok, Tailàndia, mostra la vitarka mudra.\nRigmarole / flickr.com, Llicència de Creative Commons\nA la vitarka mudra, la mà dreta es manté al nivell del pit, els dits apuntant cap amunt i la palma cap a fora. El dit polze i índex formen un cercle. De vegades, la mà esquerra se sosté amb els dits cap al baix, a nivell de maluc, també amb el palmell cap a fora i amb el dit polze i índex formant un cercle.\nAquest mudra representa la discussió i la transmissió de les ensenyances de Buda.\nFes el teu propi Pentacle de l’altar\nPunts De Vista Religiosos : El significat dels mudes a l'art budista © 2019. All Rights Reserved.


dos poals de sabó: de maig 2017\nEstic content perquè ha estat publicat el quart llibre de la meua carrera poètica. Aquest blog havia sortit per a poder parlar-ne i, doncs, ara és u d'aquests moments. El llibre es diu Estocolm i representa una branca nova a la poesia que he estat escrivint fins ara. L'experiència ha estat bonica i no bandege tornar-hi més avant: còmput de sil·labes, estrofes haikú, etc.\nAra serà cosa del lector sentir-ne el gust i el plaer.\nPublicat per dospoals a 17:02 2 comentaris:\nPublicat per dospoals a 16:47 2 comentaris: